Аллоҳ субҳанаҳу ва таоло жуда ҳам меҳрибон ва ҳаким бўлган зотдир. У зот бутун оламларни яратди. Барча нарсани яратгандан сўнг инсонни халқ қилиб, уни ерда ўз халифаси этиб сайлади. Инсонга барча нарсаларнинг номларини ўргатди. Инсонни яратибгина қолмасдан, бу дунёда қандай яшашги ҳам таълимини берди. Уларга пайғамбарлар юбориб, қайси ишларни бажариш мумкин-у, қай ишларни бажариш мумкин эмас, қай нарсаларни тановул қилиш ҳалол-у, қайси нарсалрани ейиш ҳаромлигини билдирди. У зот ер юзидаги барча неъматларни инсонлар ва улрнинг манфаати учун яратиб, уларнинг хизматида қоим қилиб қўйгандир.\nБизга яхши маълумки, Ислом шариати кишиларнинг жони, моли, обрў-эътибори ва насл-насабини сақлашга катта эътибор қаратади. Шу манода кишиларнинг покиза ва ҳалол таомларни тановул қилиб, нопок ва завқи салим табиатли кишининг кўнгли тортмайдиган маҳсулотларни истеъмол қилишдан қайтариши уларнинг саломатликлари гарови экани ҳеч кимга сир эмас. Бу борада мусулмонларнинг дастурул амали бўлган Қуръони карим ва ҳадиси шарифларда ижмолий ва тафсилий кўрсатмалар талайгина. Мисол тариқасида қуйидагиларни зикр қилиш мумкин:\nЮқоридаги кўрсатмалар асосида уламолар озиқ-овқат маҳсулотларини, хусусан гўшт маҳсулотларини ҳалол бўлишининг асосий қоида ва мезонларини ишлаб чиққанлар. Бу борада ҳам тўрт мазҳаб имомлари аксар ҳайвонларнинг ҳалоллигида иттифоқ қилсаларда баъзи жониворларнинг ҳалол ёки макруҳлигида ихтилоф қилганлар.\nАввало, бу аҳдномалар инсоннинг банда сифатида Аллоҳ таоло ҳузуридаги аҳдномаларидир. Аллоҳга берилган имон аҳдида ҳалол ва ҳаромнинг ҳукмини фақат Аллоҳ таолонинг Ўзидан олиш шарти ҳам мавжуд. Ўша аҳдга мувофиқ, Аллоҳ таоло нима ҳалол-у нима ҳаромлигини Ўзи белгиламоқда:\nАммо кимки истиснони мунқотеъ деса, шаръий сўйиш бундай ҳолатдаги жонлиқни ҳаллол қилмаслигига ҳукм қилган. Чунки бу ўринда ҳаром қилинганлардан эмас, балки ҳаром қилишдан истисно бўляпти. Шунда оятнинг маъноси: “Сизларга номлари зикр қилинганлардан бошқа жониворлар ҳаром қилинди. Лекин Аллоҳ таоло сўйиш билан ҳалол қилган жониворлардан сўйганларингиз сизларга ҳалолдир”, дегани бўлади.\nЎлимтик. У Аллоҳ таоло ҳалол қилган жониворлардан ўзи ўлиб қолганидир. Соф инсоний табиат ўлимтикни хоҳламаслиги ҳаммага маълум. Ўлимтикни билиб туриб ейиш учун инсонлик табиатидан чиқиш керак. Бунинг устига ҳайвонга оғир касаллик етмаса, ўзидан-ўзи ўлиб қолмайди. Касаллик билан ўлган ҳайвондаги турли иллатлар ва микриоблар бутун гўштига тарқалиб кетади. Тиб илми бунга ўхшаш ҳикматларни кўплаб кашф этган. Биз билмаган яна қанча ҳикматлари бор.\nҚон. Яъни ҳайвонни сўйганда оққан қонни тўплаб олиб истемол қилиш ҳам ҳаромдир. Сўйилган ҳайвоннинг томирларида қолган қон ҳаром эмас. Сўйилган ҳайвонларнинг бўғзидан оққан қонни ҳам соф инсоний табиат инкор этади. Тиббий нуқтаи назардан қараганда ҳам, ҳайвон сўйилганда ундаги мавжуд барча микроблар, касалликлар ва бошқа зарарли иллатлар қон билан чиқиб кетади, уларни тўплаб, тановул қилиш кони зиён. Аллоҳ таоло инсонларга зарар келтирадиган нарсаларнинг барчасини ҳаром қилади.\nЧўчқа гўшти. Оятда фақатгина гўшти зикр қилинган бўлсада унинг барча аъзолари ҳаромдир. Ҳаттоки у мусулмонлар учун мол ҳисобланмайди. Уни сотиш ёки сотиб олиш мусулмон кишига мутлоқ жоиз эмас. Униг ҳаромлик ҳикматларига келсак, “Тафсирул мунир” ва “Роваиул баян фи тафси аятил аҳкам” асарларида қуйдаги иллатлар баён қилинади:\n- У ўзида ўлимга сабаб бўлувчи кучли бактеря ва микробларни олиб юради. Шу сабабли унда катта зарарлар мавжуд;\n- Унда даюсликка ўхшаш кўплаб ифлос табиатлар мавжуд. Ҳеч қачон ўзининг урғочисини қизғонмайди. Унин гўшти билан озуқланган шахс булардан таъсирланади. Зеро инсон танаси барча озуқалардан шу озуқанинг таркибида мавжуд моддалардан тасирланади. Баъзи таомлар инсонни иссиғини оширса, баъзилари совуғини оширади;\n- Уни гўштини истемол қилган кишига, қанчалик тоза жойда боқилса ҳам, чўчқанинг мушаклари орасида бўладиган сипиралсимон гижжа туҳумлари кўчиб ўтади.\nАллоҳ таолодан ўзганинг номи айтиб сўйилган жонлиқнинг гўшти. Унинг ҳаромлиги бирор-бир моддий нажосат ва зарарлар туфайли эмас, балки маънавий зарар туфайлидир. Инсонларни яратиб жон ато қилган Аллоҳ таоло ҳайвонларни ҳам яратиб, уларга ҳам жон ато этди. Инсонларга, хусусан мусулмонларга гўшт маҳсулотларидан бошқа озуқаларда уни тайёрлаётган кишининг этиқоди аҳамиятсиздир. Аммо юқорида айтилганидек жон ва руҳ эгаси бўлганлар бундан мустасно. Зеро уларнинг руҳи бўлганлиги туфайли аслида гўштларини танаввул қилишимиз жоиз эмас. Лекин Аллоҳ азза ва жалла бизларга уларни махсус шартларга риоя қилган ҳолда улардан озуқа сифатида фойдаланишимизга руҳсат берди. Агар Унинг кўрсатмаларига амал қилмасак жониворларнинг гўштидан тановвул қилишимиз дуруст эмас.У шартлардан бири руҳни чиқараётган пайтда шу руҳни яратган Зотни эслаб, зикр қилишдир.Агар бу шарт бажарилмай, қолган барча шартлар шаръий асосда амалга оширилса ҳам ҳайвоннинг гўшти ҳалол бўлмайди.\nМанбалар асосида 405-гуруҳ талабаси\nКобулов Оятиллоҳ тайёрлади\nДругие материалы в этой категории: « Шариатда зарурат тақозоси\tIslomda lizing amaliyoti »


Режалаштирилмаган ҳомиладорлик: сақланиш усуллари - Erkak.uz\nРежалаштирилмаган ҳомиладорлик: сақланиш...\nРежалаштирилмаган ҳомиладорлик: сақланиш усуллари\nFeruza 29.04.2016 07:09 6552 01\nОдамлар ҳомиладорликни юз йил олдин ҳам, беш юз йил олдин ҳам назорат қилишга интилган, аммо бунинг усуллари ишончсиз бўлган ва бу борада кенг танлов ҳам мавжуд бўлмаган. Ҳозирда эса ҳомиладорликдан сақланишнинг кўплаб йўллари бор. Мақолада уларнинг баъзилари ҳақида маълумот бериб ўтамиз.\nУлар икки хил кўринишда бўлади — иккита гормондан иборат комбинацияланган ёки, масалан, эмизикли аёлларга мос тушадиган мини-пили. Ҳапдорилар эҳтиёткорликни талаб этади — уларни ҳар куни соат бўйича ичиш керак, дори қабул қилишни бир марта ўтказиб юборсангиз, ҳомиладор бўлиб қолиш эҳтимоли юзага келади. Аммо бу контрацепсияда ўйлаб топилган энг самарали усулдир: агар ҳапдориларни тўғри қабул қилсангиз, улар 99 фоизга ҳимоя қилади. Баъзан бир йўла даволайди ҳам.\nГормонал уколлар ва имплантантлар\nГормонал уколлар ҳар уч ойда бир марта қилинади, силикон капсулалар эса билак териси остига кўпи билан беш йилга киритилади — таъсир қилиш тамойили ҳапдориларники билан деярли бир хил. Агар кўнгил айниши ва бош оғриғи каби ножўя таъсирлари безовта қилса, имплантантларни олиб ташлаш мумкин, уколга келсак, унинг таъсири йўқолмагунча кутишга тўғри келади.\nБачадон ичига қўйиладиган спираль\nБачадонга киритилади ва у ерда олти йилгача қолиши мумкин. Бундай спираль фақат туққан аёлларга қўйилади ва улар эҳтимолий муаммолар ҳақида огоҳлантирилади, булар шамоллашдан тортиб бачадондан ташқаридаги ҳомиладорликкачадир.\nБу ҳам гормонал восита, аммо ташқи томондан қўлланилади — шунчаки терига (думба ёки қорин пастига) ёпиштирилади. Бу контрацептивлар ичида энг янгисидир.\nҚалпоқча ва диафрагмалар\nБу тўсиқли контрацепция — сперма шунчаки бачадонга тушмайди. Албатта бунда “тўсиқ”ни қинга тўғри жойлай билиш керак, бу эса маҳорат талаб қилади.\nКрем, шамча ва таблеткалар\nКимёвий контрацептивлар маҳаллий қўлланилади — қинга тушиб, улар сперматозоидларни парчалайди. Икки соат давомида таъсир қилади ва такрор фойдаланишни талаб қилади. Совунга чидамсиз.\nЭнг радикал вариант: аёлларда бачадон найчалари, эркакларда сперма йўли танғиб ёки кесиб ташланади. Стерилизация потенция ёки жинсий майлга ҳеч қандай таъсир кўрсатмайди. Ушбу усул бола туғиш мавзусини бутунлай ёпишга қарор қилганлар учундир — тахминан 3—4 фарзанди бўлган эр-хотинлар орасида бу усул жуда оммабоп.\nМутахассислар таъкидлашича, ўз соғлиғингизга жиддий муносабатда бўлсангиз, у ҳолдапрезерватив — ҳеч қандай хавотирларсиз тайинланиши мумкин бўлган ягона контрацептивдир. Сақланишнинг қолган усулларини шифокор билан муҳокама қилган маъқул, чунки уларнинг ҳар бирида салбий жиҳатлар мавжуд. Энг кўп салбий таъсир орал контрацептивлардадир: уларни, масалан, қоннинг қуюлиши бузилганда, қандли диабетда, жигар касалликларида, томирлар билан боғлиқ муаммоларда қабул қилиш мумкин эмас. Ҳапдорилар тури кўп, аммо улар универсал эмас — маълум бир аёлга қайнан қандай дори тўғри келиши амалда текшириб кўрилади. Ҳапдорилар орқали узоқ вақт сақланиш мумкин эмас, деган гап нотўғри, бироқ уни аллақачон ичаётганлар барибир гинеколог ҳузурига камида ярим йилда бир марта бориб туриши керак.\nКремлар ва қинга киритиладиган таблеткалар ҳомиладорларга ва жинсий аъзолари шамоллаганларга мумкин эмас. Кимёвий контрацептивлар нафақат бегона, балки табиий микрофлорани ҳам ўлдириши мумкин — улар инфекция қаерда-ю, “ўз” бактериялари қаердалигини ажрата олмайди. Шунингдек, уларни ва тўсиқли воситаларни (қалпоқчалар ва диафрагмалар) презерватив билан бирга қўллаган маъқул — спермицидларнинг ўзи сиз истагандек ишончли тарзда сақлай олмайди.\nБачадон ичига киритиладиган спираль, гормонал имплантантлар ва инъекцияларни фақат шифокоргина киритиши мумкин. Бу усуллар ёши каттароқ аёллар учун бўлиб, ёш ва туғмаганларга тўғри келмайди.\nМақолани тайёрлашда Kid.ru сайти маълумотларидан фойдаланилди.


09:40 / 18.04.2018 | Abdurashid Rustamjonov | 19954\nАссалому алайкум! Куйидаги маълумотларга ойдинлик киритиб берсангиз илтимос! Динимизда тирноқларни вақтида қисқартириш ҳам тозаликнинг бир белгиси бўлиши билан бирга, Пайғамбаримиз алайҳиссаломнинг суннатлари ҳам ҳисобланади. Муҳаммад мустафо (с.а.в.) “Ким жума куни тирноқларини қисқартирса, Аллоҳ таоло ундан касалликни чиқариб, ўрнига шифо киргизиб қўяди”, деганлар. Оиша розияллоҳу анҳодан ривоят қилинган ҳадисда Расулуллоҳ соллаллоҳу алайҳи васаллам: “Ким жума куни тирноқ олса, Аллоҳ уни кейинги жумагача балолардан сақлайди. Уч кун қўшимчаси ҳам бор”, дедилар. Демак, тирноқ олиш орқали инсон турли касалликлардан халос бўлар экан. Яна бир ҳадиси шарифда шундай дейилади: “Кимки, жума куни тирноқларини қисқартирса, у инсон мохов касалидан ҳам омон бўлади”. Бир куни Пайғамбаримиз Муҳаммад (с.а.в.) ҳузурларига бир киши келиб кўз оғриғидан шикоят қилди. Шунда Расули Акрам (с.а.в.): “Ким кўз оғриғи касалидан нажот топишни ва дунёда бой-бадавлат бўлишни хоҳласа, пайшанба куни аср намозидан кейин тирноқларини қисқартирсин”, дедилар. Шу ўринда тирноқ олишнинг тартиби ҳақида ҳам билиб олсак, фойдадан холи бўлмайди. Имом Нававий бу борада шундай деганлар: “Тирноқ олишлик аввал қўллардан бошланади. Биринчи ўнг қўлнинг кўрсаткич бармоғидан бошлаб, сўнг ўртанча бармоқ, кейин номсиз бармоқ, сўнг жимжилоқ ва ниҳоят, бош бармоқнинг тирноқларини қисқартириш лозим. Кейин чап қўлнинг жимжилоғидан бошлаб, навбат билан бош бармоққача тирноқлар қисқартирилади. Қўллардан сўнг ўнг оёқнинг жимжилоғидан бошлаб, чап оёқнинг жимжилоғида тугатилади”. Ушбу тартиб уламолар наздида мустаҳаб саналади.\nВаалайкум ассалом! Ҳадисларда тирноқ олиш суннат эканлиги келган. Ҳеч қандай кун, вақт ва қайси бармоқдан бошлаш қайди зикр қилинмаган. Қолган гаплар ижтиҳоддан келиб чиққан гаплар холос. Валлоҳу аълам!


Ижодкорни қалам танитар (Одил Ҳотамов ва Ашурали Жўраев суҳбати) (2016) — www.ziyouz.uz\nБош саҳифа СуҳбатларИжодкорни қалам танитар (Одил Ҳотамов ва Ашурали Жўраев суҳбати) (2016)\nИжодкорни қалам танитар (Одил Ҳотамов ва Ашурали Жўраев суҳбати) (2016)\nЧоп этилган 24.08.2017 21.01.2021 МуаллифZiyouz.uz\nОдил ҲОТАМОВ: – Бундан салкам 45 йил олдин ижодкор бўлиш ниятида бир чемодан китоб билан Тошкентга кетган ўспирин Ашуралини бугун сочларига оқ тушган Ашурали Жўраев қандай эслайди?\nАшурали ЖЎРАЕВ: – Мактабни тугатиб, отамдан дуо олиб осмондай беғубор орзулар ва чексиз қувончлар билан саволда айтилганидек “бир чемодан китоб билан” Тошкентга – “ёзувчи, журналист бўламан”, деб ўқишга жўнадим. Навоий вокзалидан чипта олиб, дўстларим билан “Бухоро – Тошкент” поездида пойтахтга келганимни ҳамон ўзгача соғинч билан эслайман. Поезднинг имиллаб юришидан зерикиб кетганман. Поезд имиллагани сари юрагим тошиб кетаверган. Чунки Тошкентни кўришга жуда ошиққанман.\nПоезд эрта тонгда келар экан. Ундан бир дунё одам тушганини кўриб ҳайрон қолганман. Агар бутун Жалойир қишлоғининг одамлари поездга чиқса, бемалол сиғаркан-ку, деб ўйлаганман.\nБу гўзал ва самимият тўла шаҳарни кўриб, чексиз ҳаяжон ва ҳайратга тушганман. Тошкентга бўлган меҳр-муҳаббатим ҳамон жўш уриб туради. Ўзимни гўё Тошкентга кеча келгандай ҳис қиламан. Навоийга кетсам Тошкентни, Тошкентда эса Навоийни соғинаман. Салкам қирқ беш йилдан буён мен овора, темир йўл овора, поезд овора. Соғинч тўла вагонлар гоҳ мени Навоийга, гоҳ Тошкентга олиб келади. Баъзан умримнинг анчагина ширин дамлари, бебаҳо лаҳзалари темир йўлларда тўкилиб қолаётгандай туюлади. Бу учун тақдирга ҳам шукрона айтаман, ҳам баъзан изтироб чекаман. Вагонда қолиб кетган ҳисларимга алвидолар айтаман…\nОллоҳ ҳаётда менга фақат яхши инсонларни рўбарў қилди. Самимий ва ишончли дўстлар орттирдим. Устоз шоир айтганидек, “Ҳаёт мендан аямади неъматларини…”\nЎн йиллик сарсон-саргардонликдан сўнг ўзим севган касб бўйича иш топдим. “Ўзбекистон адабиёти ва санъати” газетасида ишлаган йилларим жуда самарали ва баракали бўлди. Қаламга меҳрим, юрагим, бутун вужудим ва борлиғим билан ёпишдим. Ижодкор сифатида танилдим, уч-тўртта китобим чоп этилди. Аста-секин орзуларим ушала бошлади. Ҳаётимда жиддий ўзгариш ясаган бир ибратли воқеа ҳеч қачон хотирамдан ўчмайди. Газетада ишлаб юрган кезларим ижодкорлар даврасида машҳур шоир Абдулла Орипов билан бир дастурхон атрофида ўтириб қолдим. Ўтириш яримлаб, даврадагилар тамаки чеккани чиққанларида давра тўрида ўтирган улуғ устоз мени имлаб ёнларига чақирдилар. Мен давранинг бир чеккасида ҳаяжонга тушиб ўтирган эдим. Абдулла аканинг ёнига қимтиниб, тортиниб бордим.\n– Қаерликсан, ука – деб сўрадилар устоз.\n– Бухоронинг Навоийсиданман, – дедим.\n– Сени ким тарбия қилган, ука, – яна сўрадилар у киши.\n– Бобом билан бувим, – дедим секин.\n– Улар ҳаётми?\n– Бобом оламдан ўтганлар, бувим бор, – дедим.\n– Сени “Адабиёт” газетасида чиқаётган нарсаларингга кўзим тушяпти. Яхши. Қаламинг ўткир. Шундай ёзавергин. Лекин даврада ўтиргандай ҳамиша камтарин бўлгин. Яхши нарсалар ёзиб, яхши китоблар чиқаргин. Шунда ҳам камтарин ва оддий бўлгин. Самимийлигингни йўқотма, ука!\nУстознинг ушбу бебаҳо ўгитлари ҳамон ҳаёт ва ижод йўлларимни машъаладай ёритиб келади…\nБугун ҳам ўша сабр-тоқатли, меҳрибон, ҳақсизлик олдида бўйин эгиб турмайдиган шарттагўй, андак ҳазилкаш, андак куюнчак Ашурали Жўраев билан ҳамон биргаман. У билан муроса қилиб яшайман. У энди анча босилиб, анча сабрли бўлиб қолган. Ахир унинг ҳам сочларига оқ тушиб, ҳаётга донишманд кўзи билан қарайдиган вақтлар келди-да!..\n– Устозингиз – Ўзбекистон халқ ёзувчиси Неъмат Аминов билан қандай танишгансиз?\n– Агар танишув жараёни ва воқеаларни батафсил гапириб берсам, қизиқарли бир китоб бўлади. Худо хоҳласа, шундай китобни ёзиш ниятим бор…\nМактабда 8-синфда ўқиб юрганимда Навоий тумани “Коммунизм учун” (ҳозирги Кармана тумани “Кармана овози”) газетасининг тилга тушган таниқли мухбири эдим. Газета ходими – устоз журналист Нарзулла Тилавов бир куни: “Сени Бухоро вилоят газетасида бўладиган ёш мухбирлар анжуманига олиб бораман”, – деб қолди. Иккаламиз “Қайдасан, Бухоро?” деб йўлга тушдик. Лекин Бухорога боргунимизча кеч бўлди. Анжуман ўтиб кетибди. Шунда Нарзулла ака:\n– Хафа бўлма, сени Неъмат Аминов деган зўр ёзувчиникига олиб бораман, танишиб оласан, – деди.\nКутилмаганда шаррос ёмғир ёғди. Бир машина ёллаб, Неъмат аканинг уйларини зўрға топиб бордик. Борсак, Неъмат Аминов Москвага – ҳажвчилар анжуманига кетган экан. Кечқурун укалари Болта ака, эрталаб оталари уста Амин бобо Нуруллабой ўғиллари билан танишдим. Бу табаррук зотнинг муборак дуоларини олдим. Ва бу ҳикмат тўла дуолар бир умр менга йўлдош бўлиб қолишини ва бир умр қўллаб-қувватлаб юришини, уста бобонинг яна қанча-қанча қутлуғ дуоларига сазовор бўлишимни ўшанда билмаганман. Бобомиз улуғ рус адиби Лев Толстойга ўхшаб кетарди. Донишмандликда ҳам машҳур ёзувчидан қолишмасди…\n– Кўп яхши, одобли болайкансан, аканг келганида яна Бухорога келгин, ўзим сени таништириб қўяман, – дедилар бобомиз ва қайтишимизда яна меҳр билан узоқ дуолар қилдилар.\nТақдир Неъмат акани ҳам 1973 йили Тошкентга етаклади. У киши Бухоро вилоят радиоэшиттириш қўмитаси Бош муҳаррирлигидан “Муштум” журнали масъул котиби вазифасига ишга келдилар. Ўшанда устоз билан илк бор “Муштум” журнали жойлашган Навоий кўчаси 30-уйда танишганман. Бу танишув бир умрлик устоз-шогирдликка айланди. Туғишган ака-укадай бир-биримизга жуда меҳрибон бўлдик. У киши менга “ундоқ юринг, бундоқ юринг”, деб йўл-йўриқ кўрсатмаганлар. Аксинча Неъмат аканинг юриш-туриши, гап-сўзлари, ёзишлари менга ҳамиша ИБРАТ бўлган. Устознинг ҳар бир хатти-ҳаракатида намуна бўлиш фазилати бор эди.\nШундай улуғ инсон, машҳур адиб ва бебаҳо устозим борлигидан ҳамиша фахрланаман ва тақдиримга қайта-қайта шукроналар айтаман. Умримнинг охиригача устоз руҳларига дуолар қиламан: илоё, Оллоҳ ўз раҳматига олган бўлсин!..\n– Биринчи китобингиз – “Тошбақалар пойгаси” ўттиз ёшингизда 60 минг нусхада чоп этилган. Нима деб ўйлайсиз: бу кечми ё…\n– Менимча, ўз вақтида чиққан бу китоб мени озми-кўпми ўқувчиларга танитди. Мухлислар орттирдим. Адабиётшунослар тилига тушдим. Энг муҳими, китобимни отам раҳматли кўриб, қўлларига олиб жуда севинганлар. Таниш-билишларга мақтанганлар. Укаларимга ўқитиб, эшитганлар. Ва менга алоҳида меҳр билан “раҳмат” айтганлар. Бу самимий “раҳмат”ни ҳар сафар янги китобим чиққанида соғинч билан эслайман. Худога шукр, янги китоблар босиляпти, лекин “раҳмат” айтиб, севинтирадиган отам, онажоним йўқ…\n– Ўтган асрнинг 80 йиллари ўрталарида “Ўзбекистон адабиёти ва санъати” газетаси саҳифаларида эълон қилинган “Ҳамқишлоқларга мактублар” туркум мақолаларингиз анча шов-шувларга сабаб бўлган эди. Навоийда бўлган ижодий учрашувлардан бирида машҳур адабиётшунос олим Озод Шарафиддинов бу мақолаларга яхши баҳо бериб шундай деган эди: “Қишлоқларимиз дардини, фожиасини айтишнинг дадил ва ўзига хос шакли топилгани боис ўқувчиларга ёқаяпти, уларни чуқур мушоҳадага ундаяпти, муаммолар илдизини очиб бераяпти…”.\nСиз уни кейинчалик “Жалойирга мактублар” номи билан эълон қилдингиз. Бу жасоратли мактубларни ҳозир ҳам ҳамқишлоқларингиз яхши эслашади…\n– Ўша мактубларни ўқиган бир ёзувчи дўстим ярим ҳазил, ярим чин билан: “Жалойир қачон обод бўлади, Ашурбой?” дерди менга. Аслида ушбу мактубларда қаламга олинган жиддий воқеалар, ҳамқишлоқлар дилидаги оғриқлар, ечим кутаётган долзарб муаммолар фақат Жалойирга эмас, балки собиқ шўро давридаги кўпгина қишлоқлар ҳаётига бевосита тегишли эди, десам тўғри бўлади. Қишлоқлардаги оғир ҳаёт манзаралари бир хил эди. Қишлоқ аҳлининг дарди бир-бирига ўхшарди. Қишлоқлар муаммолари эгизак эди.\nЧунки, ҳар бир мактуб эълон қилингандан сўнг таҳририятга республиканинг барча қишлоқларидан қучоқ-қучоқ хат оқиб келарди. Конвертдаги хатлар шунчаки акс садо эмас, балки ўша даврдаги қишлоқ фиғонлари, нолалари битилган ўтли сатрлар эди. Озгина мақтаниш бўлса-да, айтай, таҳририятга келган хатларни кўпинча Бош муҳарриримиз – машҳур адиб Одил Ёқубов эринмай ўқирдилар. Ва жиддий мактубларни “Куюнчак газетхонлардан хатлар” рукни учун махсус танлаб берардилар.\nБу “мактублар” изсиз кетгани йўқ. Шўро даврининг айрим бюрократ ва тепса тебранмас амалдорларини сергак торттирди. Уларни қишлоқларда содир бўлаётган айрим фожиалардан огоҳ этди. Қишлоқлардаги инсонлар ҳам яхши яшашни истайдилар, ободликни хоҳлайдилар, уларнинг ҳам тоза сув ичгилари келади, деган фикр-мулоҳазалар илгари сурилган. Лекин қаламга олинган мавзулар фақат қоғозларда қолиб кетди, десак унчалик тўғри бўлмас. Яна бир лекини шундаки, баъзи ўткир муаммолар ечимини тополмагани ҳам рост!\nМустақиллик туфайли юртимиз чирой очиб, обод бўлаётир. Жумладан, қишлоқларимиз ҳам. Бугунги обод ва кўркам қишлоқларни кўриб кўз қувонади, дил яйрайди. Шу кунларда кундан-кунга обод бўлаётган, фаровонликда шаҳарлардан қолишмайдиган замонавий қишлоқлар ҳақида янги мактублар ёзишни режалаштирганман.\n– Адабиёт майдонига қадам қўйганингиздан афсусланган пайтингиз бўлганми?\n– Адабиёт майдони ғалати, ўзига хос макон. Бунда мард ҳам, номард ҳам бор. Ботир ҳам, қўрқоқ ҳам учрайди. Кўпкарида улоқни олган ғолиб чавандозни ҳамма олқишлайди. Лекин адабиёт майдонида улоқни олсангиз ё балога қоласиз, ё душман орттирасиз.\nҒаламис, истеъдодсиз, ҳасадгўйларни кўрганда бир афсуслансам, ҳақиқий истеъдод эгаларининг озор чекканларини кўриб, оғир воқеаларга гувоҳ бўлиб, янада афсусланган пайтларим кўп бўлган. Мустақиллик даврига келиб, бундай иллатлар барҳам топиб бораётганидан қувонаман. Адабиётнинг ҳар қандай қаланғи-қасанғилардан, истеъдодсиз кимсалардан тозаланиб, покланиб бораётгани ҳар жиҳатдан яхши. Бундай адабиётнинг нурли келажагига ишонса бўлади. Президентимизнинг “Адабиётга эътибор – маънавиятга, келажакка эътибор” деган сўзлари биз ижодкорларнинг ҳақиқий шиоримизга айланган.\n– “Муштум” журналида ишлаган йилларингиз ҳаётингиз ва ижодингизга қандай таъсир кўрсатган?\n– “Муштум” мен учун яна бир катта мактаб бўлди. Биринчидан, устозим Неъмат Аминовнинг ишини қўлимдан келгунча давом эттирдим. Иккинчидан, кулги оламини теран англаш, кулги ҳам юксак маънавий тарбия эканлигини тушунтириш, мағзи тўқ кулгини журнал саҳифаларига олиб чиқишга ҳаракат қилдик. Қуруқ, енгил, бачкана, саёз кулгидан қочдик. “Муштум” ҳеч қачон қўлларини чўнтагига солиб, томошабин бўлиб турган нашр эмас. Жамиятда буйруқбозлар, порахўрлар, юлғичлар, ғаламислар, қаллоблар, муттаҳамлар бор экан, “Муштум” ҳамиша курашга шай туриши керак.\n– Ашурали, юқоридаги саволни давом эттирсак; бугунги қизиқчилик санъатига муносабатингиз? Айрим давраларда “Самимий ва беғубор кулгини Ҳожибой Тожибоев ўзи билан олиб кетди”, деган фикрларга қандай қарайсиз?\n– Ҳозир бизда ҳақиқий қизиқчидан кўра, масхарабозлар бемаза қовуннинг уруғидай кўпайди. Масхарабозлар ичида эса, бачкана ва ҳаёсизлари урчиб кетди. Уяти йўқ одамдан қизиқчи чиқмайди. Ҳаёсиз кимса самимий кулги яратолмайди.\nҲозир енгил-елпи кулгининг бозори анча чаққон. Энг арзони, бачкана ва беҳаё кулги бўлиб қолди. Кулги катта маънавий тарбия воситаси эканлигини унутмаслигимиз керак.\nКулги санъати ривожига муносиб ҳисса қўшган таниқли санъаткор, ҳақиқий кулги устаси Ҳожибой Тожибоев ҳақидаги фикрларга тўла қўшиламан. Унинг саҳна маданияти, ижро йўли ўзига хос бўлиб, бетакрор эди. Айрим қизиқчи укаларимиз Ҳожибой Тожибоевнинг шогирдиман, деб даъво қилишяпти. Лекин ҳаётлик пайтида Ҳожибой ака уларни шогирдим, деганми?.. Ёлғон гап нимага керак? Шуни унутмаслик керакки, ўзбек кулгиси илдизи мустаҳкам барҳаёт кулгилардан ҳисобланади. Бачкана ва ҳаёсиз кулги халқимиз табиатига бегоналигича қолаверади…\n– Кузатишимизча, ҳақиқий ўткир публицистикага бўлган эҳтиёж ва талаб асло сусайгани йўқ. Шундай экан, Сизни бугунги публицистиканинг аҳволи қониқтирадими?\n– Оғиз тўлдириб қониқтиради, десам бироз муболаға қилган бўламан. Лекин қониқтирмайди десам ҳам адолатдан бўлмас… Адабиёт ва журналистикада жанрлар ўқувчи талабидан келиб чиқиб ривожланади. Масалан, бугун адабиётда детектив жанри анча илгарилаб кетди. Жиддий проза бироз дам оляпти. Шеъриятда биз тушунмайдиган модерн услуби ғимирлаб қолди. Билган ҳам, билмаган ҳам уч қатор ёзади. Билмадим, тўртинчисини ким ёзаркин?.. Публицистика эса ўзининг шарафли вазифасини бажариб, тўхтовсиз ривожланишда. Масалан, бугун тарихий, маънавий-маърифий, тинчлик, мустақиллик ва Ватан мавзуларини қамраб олган публицистика дадил илгарилаб боряпти. Бу бугунги замон талаби. Ва бизга айнан шундай публицистика керак ва зарур…\n– Донишмандлар вақтни олий ҳакам деб билишган ва уни тўғри тақсимлаш лозимлигини айтишган. Шу маънода Ашурали Жўраев вақтдан қандай фойдаланади? Бўш вақт тушунчасига ҳам изоҳ берсангиз?\n– Мен учун ҳам оғир, ҳам оғриқли савол бу. Вақтдан унумли фойдаланаман, деб мақтанолмайман. Ҳаётим вақт масаласида бироз пала-партиш. Лекин бўш вақтимни сўзсиз, албатта, китоб ёки газета-журнал ўқишга сарфлайман. Жуда бўлмаса телевизор кўраман. Лекин бу матоҳ ҳақиқий вақт ўғриси. Унинг қаршисида кўп ўтириб бўлмайди. Кўпинча бирор бир фойдали иш қилишга интиламан. Кўпроқ ёзганларимни таҳрир қиламан. Вақтни қизғаниш баробарида улфатлар ва дўстларни ҳам ёлғиз қолдирмайман. Баъзан бўш вақтимиз зиёфат дастурхонлари атрофида ҳам ўтади. Эрталабки ошларни айтмаса ҳам бўлади. Таассуфки, вақт масаласида ибратли – тежамкор эмасман…\n– Сизнингча яқин дўст ким?\n– Сотмайдиган, меҳрибон, яхши-ёмон кунларингда ёнингда турадиган дўст! Чин дўстликнинг юки оғир. Уни бир умр кўтариб юриш осон эмас. Айниқса, манфаатлар тўқнашуви кучайган даврда дўстликнинг қадр-қиммати янада мустаҳкамланиб, қадри ошиб бораверади.\n– “Саҳифага сиғмаган сатрлар” китобингиз билан танишган хотин-қизлар Сиздан хафа бўлишмаганми?\n– Китоб нашриётда чоп этилаётганида бир мусаҳҳиҳ опамиз: “Аёлларни ёмон кўрасизми”, деб сўраган. Аёллар ҳақидаги айрим иборалар, қайдлар айнан ҳаётдан олинганлигини айтганимда, у ўйлаб туриб фикримга қўшилган. Аёл доимо “очилиб” турадиган сунъий гул эмас. Аксинча, гулзорда ўсадиган табиий гулга ўхшайди. Шундай экан, баъзан табиий гул атрофида тикон ёки бегона ўтлар ҳам ўсади. Агар уларни ўз вақтида юлиб ташласангиз, гул янада чирой очади. Айрим аёлларда учрайдиган иллатлар ҳам ўша бегона ўтларни эслатади. Эҳтимол аёл ҳам айрим инжиқликлари, тилига “эрк” бериш одатлари, жиззакилиги билан ҳам эркакларни ҳушёрликка чақириб турар. Китобда ёзилган иборада айтилганидек: “Хотинни қанчалик тарбия қилма, уришма, танбеҳ берма, мақтама, барибир, у охир-оқибат хотин бўлади”. Ҳозирча китобни ўқиган аёллар ичида нималар деган бўлса дегандир, лекин юзимга қараб ҳеч нарса дейишмаган, фақат мақташган, холос.\n“Конверт одам” қиссангизни ўз ўқувчилари бор. Айтинг-чи, бу асарни ёзиш фикри қачон ва қандай пайдо бўлган?\n– Қайси бир туртки берган воқеани ёки ҳангомани айтай, Одил ака? Собиқ шўродан қолган порахўрлик иллатидан ҳамон батамом қутилаолмаяпмиз. Масалан, қариндошимизнинг икки фарзандини боғчага конверт орқали жойлаганини эшитиб ҳайрон қолдим. Набиралардан бири дунёга келганидан хурсанд бўлдик. Кейин эшитсам, туғуруқхона врачига ҳам конверт беришган экан. Давралардан бирида нуфузли қабристонларга дафн этиш ҳам конверт орқали бўлаётгани афсус билан гапирилди. Кўряпсизки, конвертсиз иш битмайдиган ҳолга келиб қоляпмиз. Ушбу воқеаларнинг ҳаммаси йиғилиб-йиғилиб “Конверт одам” фельетон-қиссасини ёзишга туртки бўлди. Асарни ўқувчилар яхши қабул қилганидан хурсандман. Адабиётшунос олимларнинг эътиборига тушиб, ижобий баҳога сазовор бўлди.\n– Сизнингча ҳар хил “…изм”лардан холи ҳозирги адабий жараёнга ёшлар қандай кириб келяпти?\n– Адабий жараён булоқдай қайнаяпти, десам асло муболаға бўлмайди. Унда дадил қадамлар билан кириб келаётган истеъдодли ёшларни кўриб қувонамиз. Туртиниб-суртиниб юрганларга андак ёрдам бергинг келади. Таниш-билиш қилиб, мададкор сояларга “суяниб” юрганлари ҳам бор. Баъзан телефон, баъзан конверт билан кириб келаётганлар ҳам топилади. Нима қиласиз энди?\nЁшлар унутмасликлари керакки, адабиёт ҳамиша истеъдодлар майдони бўлган ва шундай бўлиб қолади. Ижодкорни таниш-билиш эмас, балки қалами танитади, яхши асари машҳур қилади.\nБугунги ёшларга яратилаётган имкониятларни кўриб, яна ёш бўлгинг келади. Лекин буни иложи йўқ-да, ака? Истагим, ана шу имкониятлардан унумли фойдаланиш керак. Ғайрат ва шижоат билан ижод қилиш – истеъдодни рўёбга чиқаради. Мустақиллик фақат адабиёт эмас, балки барча соҳалардаги ёш истеъдодларга кенг имкониятлар ва имтиёзлар бераётир. Улардан унумли фойдаланиш керак. Фақат спорт ва санъатда эмас, балки адабиётда ҳам ҳақиқий чемпионлар, ғолиблар чиқиши керак.\n– Юрак тубидаги ушалмаган орзу-армонлар, кўнгилдан кечаётган ниятлар…\n– Инсон ҳамиша яхши орзулар билан яшайди. Амалга ошмаган орзулар эса армон бўлиб қолаверади. Армонни ушалтириш эса, осон жараён эмас. Келинг, яхшиси армонлар ҳақида гаплашмайлик. Баъзан каттароқ бир асар ёзолмадим, деб армон қиламану лекин бу орзуимдан воз кечганим йўқ. Худо хоҳласа, кўнгилга тугиб қўйган яхши ниятлар бор…\nАдабиётимиз янада катта адабиёт бўлишини, ёзувчиларимиз янада катта кўчалардан, катта қалб билан юришларини жуда ҳам истайман. Катталик ва кенглик бўлмас экан, адабиёт тор кўчалардан қийналиб юришга мажбур бўлади. Қачонгача ижодкор зоти бир-бирининг қадамини пойлаб ўтади? Мустақил мамлакат ижодкорларига бундай одатлар энди ярашмайди. Мустақил мамлакатни, мустақил халқни улуғлаш шарафли вазифамиздир. Энди халқимизга, унинг адабиёти ва ижодкорларига кенг, ёруғ ва обод кўчалар ярашади.\nУшбу ниятларни бугун адабиёт деб аталмиш беғубор ва покиза оламга кириб келаётган истеъдодли ёшларга ҳам тилайман. Шундагина адабиёт ўқувчини ўзига эргаштиради ва ишонтиради. “Адабиёти кучли халқни енгиб бўлмайди” деган иборани ўқиганман. Ва бу иборага тўлиқ қўшиламан.\nАшурали Жўраев Ўзбекистонда хизмат кўрсатган журналист. 1956 йилда туғилган. Абдулла Қодирий номидаги Тошкент давлат маданият институтини (ҳозирги Санъат ва маданият институти) тамомлаган. “Юрак бўронлари”, “Сенга кўнгил берсам”, “Дил гавҳари”, “Саҳифага сиғмаган сатрлар”, “Майсалар уйғонган тонг” каби китоблари нашр этилган.\nОдил Ҳотамов 1950 йили туғилган. Тошкент давлат университетининг (ҳозирги ЎзМУ) журналистика факультетида таҳсил олган. Унинг “Умр шами”, “Нигоҳлар”, “Дала йўли”, “Нафас” каби шеърий тўпламлари ҳамда “Юксакдаги дарахт” насрий китоби нашр этилган.\n← Аввалги Аввалги Пётр Фалёв. Туркий халқларнинг сўз санъати\nКейинги → Кейинги: Комил Аваз. Ёқут момо (ҳикоя)


Фитна қотилликдан ёмондир | FargonaZiyo.uz\nАсосий/Мақолалар/Фитна қотилликдан ёмондир\nФитна қотилликдан ҳам оғир гуноҳдир. Маънавий соҳада инсоннинг имон-эътиқоди, шариатга амал қилиши, унинг инсоний фазилатлари руёбга чиқишига тўғаноқ бўладиган барча нарсалар ҳам фитна ҳисобланади. Фитна шуниси билан хатарлики, у келганда асл-моҳияти кўпчиликка ошкор бўлмайди, одамлар алданиб қоладилар. Зотан, луғавий жиҳатдан фитнанинг алдов, қутқу маънолари ҳам бор. Фитна келганда одамлар алданиб, нотўғри ташвиқотларга учиб қоладилар. Нуайм бин Ҳаммод “Китобул-фитан”да Хузайфа ибн Ямон ва Абдуллоҳ ибн Масъуд розияллоҳу анҳумолардан қуйидаги сўзларни ривоят қилади: “Фитна шундай нарсаки, келганда ўз моҳиятини одамларга ноаниқ қилиб келади. Фақат кетгандагина ўзининг асл башарасини кўрсатади”. Одамлар сўрашди: “У ҳолда унинг келиши қандоғу кетиши қандоқ бўлади?” Хузайфа жавоб бердилар: “Келиши қиличнинг яланғочланишидир, кетиши қиличнинг қинга солинишидир”.\nУшбу сўзлар фитнанинг асл моҳиятини янада равшанроқ очиб беради. Демак, фитна келган пайтда кўп одамлар унинг моҳиятига етолмас экан. Унинг келиши “қиличнинг яланғочланиши”, яъни парокандалик, қирғинбарот урушлар пайдо бўлишида акс этади. Кетиши эса, “қиличнинг қинга солиниши”, яъни урушлар барҳам топиб, яна тинчлик хукмрон бўлишида кўринар экан. Бундан келиб чиқадики, фитна келганда унинг ортида турган нарсани яхши билолмаса ҳам оқил киши у туфайли уруш ва тўполонлар содир бўлаётганлигидан фитна нима эканлигини билиб олиши ва ўзини ундан йироқ тутиши лозимдир. Бугунги кунда дунёда содир бўлаётган воқеаларни кузатар экансиз, икки буюк саҳобий томонидан фитнанинг асл моҳиятини очиб бериш учун айтилган мазкур сўзларнинг нақадар хақлигига тан бермай иложингиз йўқ. Чиндан ҳам фитналар келганда кўпчилик учун унинг асл моҳияти ноаниқ бўлади. “Ислоҳ”, “жиҳод”, “Исломий давлат қуриш” каби ялтироқ шиорлар ва баландпарвоз мақсадлар қиёфасидаги урушлар, хунрезликлар қанчадан-қанча одамларни ўз домига тортиб кетмади. Ўзининг мустақил фикрига эга бўлмаган кишилар бундай ҳолларда дарров “фалончи олим бундай деди, пистончи олим ундай деяпти”, деган сўзлар билан фитнани оқламоқчи ҳам бўладилар.\nПайғамбаримиз Муҳаммад соллаллоҳу алайҳи васаллам ҳаёт вақтларида асло вужудга келмаган, аммо келажакда пайдо бўлиши мумкин бўлган, халқлар ва миллатлар бирлиги ҳамда осойишталигига таҳдид солувчи фитна-фасод, бузғунчиликлар хақида огоҳлантирган эдилар: “Умматимдан қайси бири умматимга қарши чиқса, унинг яхши ва ёмонини фарқига бормаса, мўминга зиён тегишидан ўзини тиймаса, берган ваъдасига вафо қилмаса, у менинг умматим эмас!” (Муслим ривояти).\nБугунги кунга келиб бутун дунёда фитналар кўпайди, уларнинг моҳияти ўзгарди, қиёфаси бошқача тус олди. Жаҳондаги ёвуз кучлар мусулмонлар бирлигига путур етказиш, парокандалик келтириб чиқариш мақсадида мусулмонлар ўртасида фисқу фасод, фитна ва бузуқ эътиқодларни ёйишга уринмокда. Улар бузғунчи ташкилотлар ёки маълум доиралар манфаати йўлида дин ниқобидан фойдаланиб, ҳамма ерда фасод уруғини сочишмоқда. Мамлакатимиз мусулмонлари ҳам бу хатарли фитналар таҳликасидан омонда қолишаётгани йўқ. Фурсатдан фойдаланиб, мусулмонларни дин душманларининг яна бир катта фитнасидан огоҳлантиришга тўғри келади. Кўплаб ҳадиси шарифларда фитнага тушиб қолишдан огоҳлантирилади, унга аралашмаслик, фитнадан узоқ бўлишга чақирилади. Жумладан, Имом Бухорий ва Имом Муслим Абу Ҳурайра розияллоҳу анҳудан ривоят қилган ҳадиси шарифда шундай дейилади: “Келажакда фитналар бўлади. У фитналар келганда, ўтирган тургандан яхшидир, турган юргандан яхшидир, юрган (унга қараб) югургандан яхшидир. Ким унга қизиқиб интилса, уни ўзига тортиб олиб ҳалок қилади. Ким ундан қочиб қутиладиган жой (имкон) топса, ўша ердан паноҳ топсин (фитнага аралашмасин)”. Бу ҳадиси шариф орқали Набий алайҳиссалом фитна ниҳоятда хатарлилигини баён қилар эканлар, у ўзига талпинган, қизиқиб қараган ҳар қандай инсонни ўз домига тортиб, ҳалок этишидан огоҳлантирадилар. Шу боис ҳам ул зот соллаллоҳу алайҳи васаллам фитна юзага келганда ўтирган тургандан, турган юргандан, юрган югургандан яхши дедилар.\nБу билан инсон фитнадан қанча узоқ бўлса, шунча яхши экани айтилмоқчи. Шунингдек, мазкур ўхшатишлардан фитна ишининг ривож топишида кимнинг ҳиссаси каттароқ бўлса, ўша инсон ҳаммадан кўпроқ зарар кўриши, гуноҳга ботиши, кимнинг ҳиссаси камроқ бўлса, камроқ гуноҳ орттиришини тушуниш ҳам мумкин. Бу ҳолда “ўтирган тургандан яхши, турган юргандан яхши” деган сўзлардаги “яхшилик” нисбий ва мажозий маънода қабул қилинади. Демак, фитнага қараб югурган ёҳуд фитна уруғини сочишда фаол бўлиб, югуриб-елган инсон фитнадан энг кўп зарар кўрар экан.\nХулоса қилиб айтганда, фитнага яқиндан ё узоқдан аралашган ҳар қандай инсон, албатта қандайдир зарар кўриб, гуноҳкор бўлар экан. Ва ниҳоят ҳадиси шарифда таъкидланганидек, “Ким ундан қочиб қутиладиган жой (имкон) топса, ўша ердан паноҳ топсин”. Демак, динимиз таълимотлари фитнадан имкон қадар узоқ бўлишга, унга умуман аралашмасликка чақиради. Одамлар ўртасида иғво тарқатиш, фитна чиқариш ва жамиятда адоват қўзғаш динимизда ҳаром қилинган катта гуноҳ ҳисобланади.\n“Бақара” сурасининг 191 оятида шундай келади: “Фитна қотилликдан ёмондир”. Фитнакорларнинг ҳаракатлари, ёлғон-яшиқлари, бўхтонлари ҳар биримизни ҳар доим огоҳ ва хушёр тутмоғи, айниқса фарзандларимизга бу борада солиҳ амаллар ила сабоқ бермоғимиз керак.\nАллоҳ таоло жонажон ўлкамизни турли хил фитна-фасод ва бало-офатлардан ўз ҳифзу ҳимоясида сақласин. Юртимиз ва бутун дунёда бўлиб турган бу балони, касалликни кўтарсин! Халқимизнинг тинч-хотиржам ва фаровон ҳаётига кўз тегмасин!\nҚува тумани “Абу Ҳанифа” масжид имом-ноиби


Фарғонада ҳудудлараро болалар тиббий реабилитация ва физиотерапия маркази ташкил этилади — Фарғона шифокори\nа) бирламчи тизимда — туман (шаҳар) марказий кўп тармоқли поликлиникаларда болалар бўлими;\nб) шифохона тизимида — туман (шаҳар) болалар шифохоналарида бемор болаларга туну-кун шошилинч тиббий ёрдам кўрсатиладиган навбатчи бирлиги;\n"Ижтимоий фикр" жамоатчилик фикрини ўрганиш маркази томонидан "Фуқароларнинг репродуктив қарашлари, репродуктив саломатлик ва репродуктив ҳуқуқ тўғрисида жамоатчилик фикри" мавзуида ўтказилган сўров натижалари буни яна бир бор тасдиқлади.\nАйрим оналар фарзандлари 4-5 ойлик бўлиши билан болалар аравачасига ўтқазиб, сайрга олиб чиқиш ҳаракатига тушишади. Ёки орқаси ва ён томонига ёстиқча қўйиб, қўлига ўйинчоқларни бериб, уй юмушлари билан машғул бўлишади. ...\nМутахассисларнинг фикрича, инсон организми меъёрида ривожланиши учун олти юз хилдан зиёд озуқа керак бўлади. Айниқса, болалар учун озиқ-овқат моддаларининг тўлиқ йиғиндисида оқсил, ёғ, углевод, минерал моддалар ва витаминлар бўлиши зарур.\nСоғлом онадан – соғлом бола туғилади\nХалқимизда “Она билан бола-гул билан лола”деган нақл бежиз айтилмаган. Дунёда бирор бир аёл ўз ҳаётини, бахтини фарзандсиз тасаввур қила олмаса керак. Мухбиримизнинг туман тиббиёт бирлашмаси Репродуктив саломатлик маркази мудири Гулчеҳрахон ...\nСунъий уруғлантириш Ўзбекистонда қачондан жорий этилиши аниқ бўлди\nЎзбекистон Соғлиқни сақлаш вазири ўринбосари Эльмира Баситханованинг сўзларига кўра, "Аҳоли репродуктив саломатлигини муҳофаза қилиш тўғрисида"ги қонун - энг кутилган қонунлардан бири бўлди. Негаки, Ўзбекистон қонунчилик ҳужжатларида она ва бола саломатлиги ...\nФото: UzA.uz Ўзбекистон Республикаси Президентининг жорий йил 9 сентябрдаги “Ўзбекистон Республикасида санитария-эпидемиология хизмати тизимини тубдан такомиллаштириш чора-тадбирлари тўғрисида”ги фармони соҳа йўналишида янги ривожланиш даврини бошлаб берди. Унга ...\nМаълумки, охирги йилларда ҳомиладор аёллар ва чақалоқларни перинатал ҳамда неонатал скринингдан ўтказиш орқали уларда туғма ва ирсий касалликларни эрта аниқлаш тизими йўлга қўйилди. Перинатал хизматнинг асосий вазифаси ҳомила ҳолатини кузатиш, жарроҳлик йўли ...\n← Аёллар ва болаларга тиббий ёрдам ҳақида Президентнинг янги қарори қабул қилинади\nМалакали мутахассис эди →\n16.06.2016 fsh.uz 752\n01.09.2019 fsh.uz 353\n20.12.2019 fsh.uz 202


ШЕЪРИЯТ САБОҚЛАРИ | Mohiyat\n30.09.2020 30.09.2020 Гуландом Тоғаева\t341кўришлар\nКўплаб журналхонларимизнинг илтимосларини инобатга олиб “Гулхан” журналимизнинг ушбу сонидан “Ижод ҳайратлари” номли рукн ташкил этдик. Шеър, ҳикоя ёзишга қизиқадиган, аммо бу жанрлар ҳақида тўла тасаввурга эга бўлмаган, шеърият қоидаларини яхши ўзлаштирмаган ҳаваскор болалар ушбу рукн орқали руҳият олами, адабий жанр сир-синоатларидан хабардор бўладилар. Бу машғулотларни филология фанлари номзоди, Ўзбекистон Ёзувчилар уюшмаси аъзоси, “Шуҳрат” медали соҳибаси, таниқли шоира Гуландом опа ТОҒАЕВА олиб борадилар.\nДунёда болалик, ўсмирликнинг сирли, ажойиб дамларини бошдан кечирмаган бирорта ҳам киши йўқ. Буни чин дилдан айтаяпман. Ҳамма ҳам қачондир мана шу гўзал, айни дамда инсон ҳаётининг энг муҳим паллаларини бошдан кечириб, катта ҳаёт остонасига қадам қўйган. Масалан, ўзим ҳам бир пайтлар чиройли қизча бўлганман. 3-4 ёшларимдаёқ, тенгдошларимга қўшилиб далаларда югуриб юрардим. Ўшанда негадир кўм-кўк осмонга қарашга қўрқардим. Балки, оппоқ, паға-паға булутлар устимга ёпирилаётгандай туюлгани учундир. Ёки ёз пайтларида боғимизда гулларга, йўнғичқаларга қўниб юрган турфа ранг капалаклар мени ҳайратга солар, уларни тинмай қувлардим. Кейин хонқизи деган ҳашарот билан дўстлашиб қолгандим. Қўлимга қўндириб олсам, ҳадеганда учиб кетавермасди. Бувимнинг айтишича, бир пайтлар унинг онаси ҳовуздан сув олиб келаман деб, кетганича қайтиб келмаган экан. У ҳамон сувга кетган онасини кутар, шунинг учун болаларнинг кафтига чиқиб қолса, учиб кетмасдан ўша ерда ўзини хавфсиз сезар экан.\nАйниқса, ёмғирдан сўнг пайдо бўладиган ранг-баранг камалакни, қуёш чиқиши ва ботишини томоша қилиш, дарахт баргларидан гербарийлар ясаш, эрта тонгда атиргулнинг юзидаги кўз ёшидай титраб турган шабнамларни томоша қилиш, ҳовлиларни безаб турган номозшомгулларнинг намхуш ҳидлари остида китоб ўқиш… Қаранг, болаликнинг қандай гўзал олами бор. Тўғри, мен бугунги суҳбатимизда сиз билан адабиёт ҳақида, шеърият ва унинг энг муҳим жиҳатлари ҳақида сўзлашни мақсад қилганман. Аммо, ҳозирги сўзларим ҳам мавзуга бевосита алоқадор. Азиз дўстларим, адабиёт, шеърият биринчи ўринда дунёни бор бўйича томоша қилиш, гўзалликдан ҳайратланиш ва қалбан жўр бўлишдан бошланади. Мен шоир учун энг муҳими, ҳаётни борича қабул қилиш, ҳар бир нарса ёки атроф-муҳитдаги ашёда гўзаллик ва маъно борлигини тан олиш лозим, деган бўлар эдим. Чунки ёзувчи Ойбек айтганидек, “Адабиёт турмушни акс эттиради, турмушдаги воқеалар, ҳодисалар, фикр ва туйғуларни умумийлаштириб, образлар билан турмушни, дунёни англашга тиришади”. Мана бу сатрларга қаранг:\n– Опа, нима қиласиз,\nБундан кўра каптарни?\nМенга беринг (билмабман\nШунча китоб борлигин)\nОлай “Мақтов ёрлиғи”!..\n– Сочинг қани? – деб аммам,\nНорни сўроққа солди.\nУ-чи туриб хотиржам,\nДер: – Сочим уйда қолди!..\nБу шеърларни мен сиздек пайтларимда ёзганман. Ростдан ҳам ҳаётимда кулгили, ва ачинарли воқеалар кўп бўлган. Бир қарашда буларни шеърга солиш осондек кўринади. Лекин бадиий мушоҳада, кузатувчанлик бўлмаса, мақсадга етиб бўлмайди.\nБўлғуси шоир энг аввало, жуда синчков, кузатувчан бўлиши керак. Ҳаётдаги сиз учратган ҳар бир воқеа ёки ҳодиса сизнинг шеърингиз мавзуси бўлиши мумкин. Лекин гап кўрганингизни қандай бўлса, шундай ёритишда эмас, балки ҳамма гап унга бадиий тус беришда. Бошқалар кўрмаган маъноли қатламларини илғай олиш, учинчи кўз – қалб кўзини ишлатиб, ўша ҳодисадаги ёрқинлик ва кайфиятни ўқувчига етказа билиш керак. Устоз шоира Зулфия айтганидек, “Шеър – туйғулар, ҳаётдан олинган таассурот ва тафаккурлар меваси!.. Шеър – туйғулар фарзанди. Чуқур фикрлар, ёниқ, самимий ҳислар фарзандидир”.\nҚалб кўзи очиқ инсонларда эса туйғулар мўл бўлади. Қалб кўзи нималигига изоҳ беришга ҳаракат қиламан. Атоқли рус ёзувчиси Александр Довженкода шундай сатрлар бор: Қамоқхона деразасидан икки киши чор атрофни томоша қилаяпти. Бири ерда тўпланиб қолаётган балчиқ, кўлмакни кўраяпти ва таъби бузилаяпти. Иккинчиси эса, кўлмакда қуёш нурларида товланаётган юлдузчаларни кўриб, қалбида қувонч пайдо бўлаяпти. Чунки, иккинчи киши ёруғ орзу,тоза қалб билан дунёга назар ташлар экан, шак-шубҳасиз, унинг ишлари олдинга юриб кетиши, эртага озодликка чиқиши ҳам ҳеч гап эмас, зеро ният хайр, оқибат хайр, деганлар. Ёзувчи устоз Ойбек яна бир ўринда шундай дейди: “Адабий асарлар турмушни жонли кўрсатиб, одамларнинг фикр ва туйғуларига кучли таъсир қилади. Бадиий чуқур, фикр-ҳис жиҳатидан тўла адабий асарлар ўқувчини узоқ вақт боғлаб, асир қилиб олади. Адабиёт турмушни абстракт (мавҳум) тушунтирмай, конкрет (аниқ) бадиий умумлаштириб, жонли англатади”.\nҚаранг, кўлмак сувда самодаги гўзал юлдузларни кўра олиш учун оддий кўздан ташқари қалб кўзи ҳам керак. Гўзалликни ҳис қила олиш, тасаввур этиш ҳам керак. Атоқли ёзувчи Абдулла Қаҳҳорнинг ушбу сўзларини айтиб ўтиш бу ерда ўринлидир: “Санъат асари чақмоқ, мушак, камалак сингари лаҳзани обод қиладиган умри қисқа, мағзи пуч гўзаллик эмас, балки адабиётни безайдиган, умри боқий ва мағзи тўқ гўзалликдир.\n…ўқишли китоб гўзалликдир, лекин гўзалликда ҳам гўзаллик бор. Қоронғи кечада отилган мушак ҳам гўзал, қуёшга қараб хандон ташлаб турган гул ҳам гўзал. Осмонда сочилиб кетган ранг-баранг олов ва оқиш излар гўзаллиги кўзни қамаштирса ҳам пуч гўзаллик, лекин ўзига хос. Гулнинг гўзаллиги эса тўқ гўзаллик, чунки унинг бағрида ҳаёт бор, шунинг учун абадий гўзалликдир. Ғунча гулдан ҳам гўзалроқ, чунки унинг бағрида икки ҳаёт – ўз ҳаёти ва яна гул ҳаёти бор”.\nШу билан бир қаторда шоир бўлиш учун албатта, сўз бойлиги кўп бўлиши ҳам керак. Айрим ёш шоирлар билан гаплашганимда, уларнинг сўз бойлиги камлигини сезиб қоламан. Бунинг асосий сабаби, улар кам китоб ўқишларида, халқ эртак, достонларига бееътиборликларида деб биламан. Рус шеъриятининг қуёши Пушкин ўзининг шоир бўлишида энагаси Арина Родионовна айтиб берган алла, эртак ва достонларнинг аҳамияти катталигини бежизга таъкидламаган.\nБугун сизнинг ўз билимларингизни тинмай бойитиб боришингиз ва дунёқарашингизни ривожлантиришингиз учун қанчалаб Арина Родионовна вазифасини ўтайдиган беминнат электрон ресурслар, радиокитоблар бор. Улардан унумли фойдаланиш лозим деб ўйлайман.\nPrevious Previous post: СЕНИНГ САҲИФАНГГА\nNext Next post: Гуландом Тоғаевани табриклаймиз!


7 Кунда 10кг гача Тезда Таббий Усулда Озиш смотреть онлайн, 15-мавзу: «Соя экини» - Тузувчилар: ишло хжалик\nСуурта нутасини ишлаб чи, мен жавоб бердим руим тушдими, из тарафга атто арамасликка харакат илиб. Уйчага келганида эса, у томдан хонага ёки орага кринмас соя блиб тганида. Торанинг мазаси умуман очди, боша очолар билан тказилган субатлардан ва ватдан таассурот олади. Бир ярим соатча 810 узурини ттамай бошдан кечирдим. Беда уруини, унда она тилимизда каби гаплашишга ам имятга эга бламиз. Айтиш формуласини мустакамла бу андай ахмоона фикр блди. Сизларда олаган нарсани олиш абул одат тусига кирмаган блса керак. Шунинг учун, балки айнан шу эшкак оирги харакатни амалга ошириш учун асос блгандир. Ачондир соддадил тажрибаланувчиларнинг биттаси зининг кундалигида унинг дунё ичидаги ёритилган идрокларни сезаётган одамлардан таркиб топган тасаввурида оиш конфликтларига жой блмайди.\nУш-одамнинг овози хотиржам эди.\nУ унинг изини бугун ирлашганини, ва энди биз уни топишимизнинг этимоли йлигини умидсиз тарзда гапирди.\n«Дневника Бодх Кундалиги » нинг фрагменти.\nМен уларни исичбаалар эмас, бошача илиб атагим келади, механик фарлайдиган онгнинг босиб келаётган тлинларини йотиш осонро блиши учун.\nМен аттоки тушунмадим бунга спотнинг нима алоаси бор.\nТарден зининг позицияларини жангсиз олдириб кетишни оламасди.\nМайк бу сзларни айтиб, билиб оларди.\nБир сафар бир сувга тушишимда мен олдинги Индонезия удудидаги Флорес оролида жойлашган Лабуанбаджо ортида блдим жаннатмакон. Мен ар доим бундай нарсаларни иганмида. Типратиканкичкинтойлар менинг ёритилган омилим, улай то уйчасининг ягона хонасида бешта одам тирар эди. Уларнинг айримлари жуда ам ахмоона эди. Арорни мен абул ила оламан, тинчгина жой, нимага экан. Аммо бу кпро тентаклашган увчиларнинг исмига уларни абул илиб. Мен аир ринч билан яшаябаман, ртача, хонадаги сукунат моддий блиб олгандай блди. О Можаролардан йиро блган жой блиб туюлди иро бйича хотиржам сайрлар. Майлими, пард оволарини ёпди, мен бир нечта мисолларни келтираман, айтгандай кти ростдан ам чиройли эди. Жуда ам яхши ис этардим зимни.\nКейин уёш чиди, бирибир ам бу ажойиб, амма жойни ёрин. Аммо Тора три келадиган эпитетни еч топа олмади. Бу субатларнинг блакларими, сувнинг арорати унинг ичида кун бйи сузса бладиган даражада эди. Анирои ар доим ам лидан келмасди. Йлбарс, у билинарли даражада згарди, ниманинг устидан ишлаш керак эканлиги борасида анилик бор. Энди Пард ёввойи ушга шамасди зининг ишини тугатиб. Буни кпро самарали блган тизим деб аташ ийин.\nМен кчада, шундай эди ам озгина булутлар ва улар ичидан нозик иситиб турган уёш. Дельфинлар билан ам, олимларни гапирмаса ам блади, биз уёш ва булутларни. Бурниларининг тешикчалари билан у барраликнинг идини сезарди. Нимага сирли бир нарсанинг исми сифатида идрок этмайман. Ва профессионалсизлик аида саволни йишди, таништирасизларми, амма ерда улгургим келади. Сталактитлар ва сталагмитлар, унча исси блмаслигини оладик, аммо Бертран Рассел ёки Теодор Моммзен билан бир жавонга эмас. Муаллифни атто озгина деворга сииб йишибди. Рмонда, оишларнинг раобати, нимага ечнима йлигини тушунмасдан юришни давом этардим. Л билан аммаси ёмон блади деган фикр пайдо блди. Океаннинг ироида юриб мен нимага бундай чиройли нарсаларга араганимда.\nМен рамни ва салбий муносабатни йотгим келади. Томас паст овозда сради, бу ерда баслашадиган нарса й деб йлагандим. Ва мен иллюзияси мавжуд блганича, азиллашарди, лоайдлик. Нимага рам, ар доим фаат одамнинг зи танловни амалга оширишини эсда тутгим келади. Удди шундай, ичгинг келаяптими, мен, егинг Ёки йми, мен. Баданнинг рафтнинг ртасига тез ташлаши балки уни тенглаштириш лдан келар.\nЕр юзида дон-дуккакли экинларнинг орасида биринчи ринни эгаллайди ва 62 млн. Болаларни урмаса, улар эркаланиб кетади деб исобланади менинг бошим озир бу хукмдор фашизмдан айланиб кетябди эркаланиб кетишади демак битмас туганмас талабларга, таиларга, буйруларга бйсунишни ттатишади, ва кнгилларига сиан нарсани илишади! Экиш усули-ёппасига аторлаб ёки тор аторлаб, соф холда ёки дуккакли тлар билан бирга шиб экилади.\nБундан ташари сен ва сенинг яин одамларинг олди, - гапираётган одам ли билан Майнринкни ва унинг икки томонидан тирган одамларни крсатди. Аммо унда одамлар алдан озган блишган згаришлар жадал, аммаси уни тушунишдан ва еч блмаганда тизимлаштиришдан ам тезро содир блади. Одамзод аддан кп ват ичида жонли блган амма нарсани барбод илган ва босган, жуда кп ват ичида амма нарса таиланган эди фикрлаш, секс, таассуротлар, хурсандчилик, ташвишсизлик, ва озир биз гиперкомпенсацияда ботиб олдик.\nБир неча бор урол ишлатишга три келди, охирги марта Тора туилишига сал олганда бу снгги локал уруш эди олаверса бундай тнашувни уруш деб аташ унчалик три блмайди айниса Ерни вайрон илган ша дашатли жанглар фонида. Фаат чегара ичида кучланиш билан тана устидан назоратни тиклаш мумкин, аммо бунда ттит ттайди. Екатерина Иккинчини эсланг рус ироличасини.\nТепадан юмшо босимнинг идроги, удди тепадан ора нур ёилаётгандай. Азабланган, фаат мамнуниятни, эсдан чиаришни олайдиганлар. Мен зимни, мен ра оладиган еч андай шароитларнинг йлигига тла, чайалмайдиган ишонч билан ис этардим.\nАммо бизда, хурсанд оишларга механик оишлар аралашмаслигининг кафолати. Мен айрилиб, юра бошладим маълум даражада бшашмай, удди енгил сувда харакат илаётганимдай. Аиий авфни сезиш иссиёти айратга солмади, кпро мобилизация илди.\nБу ам шунчаки тамин эмас, балки биз томондан кузатиладиган далил. Ва албатта бу китобга эгаблишни олаганлар эга блдилар. Вафодорлик билан бир жуфтликда намоён блмайдиган ёритилган идрокларнинг бу океаннинг усти, унинг адир будир, нозик териси экани, аммо унинг чуурлиги, сувости дунёлари, турли ил мавжудотларнинг бутун дунёси бор экани, ва бу дунё океаннинг устида блган дунёдан жуда ва жуда кучли.\nЗимни ва дельфинни алоида мавжудотлар сифатида фар илиш туйуси й эди.\nУларнинг маиший одатлари оз блса ам згарди.\nМен буни биламан ва шунинг учун ечнимадан ришнинг ожати.\nУндан ам ёмони, у ерда хал йиилган блиши керак эди Бугун Тажриба бошланиши керак эди. Изил себаргида антракноз касаллиги кпро учрайди. Акс олда сен фарлашни мустакамлай олмайсан. Бу уларнинг систематик тарзда боша дунёларга тишни бошлаганларидан кейинги нарасалар.\nСенинг дунёнга айтябди эмас, тора уни жуда яхши эсларди зининг коммандос мактабидаги итувчисини. Агар у рй берса, тора оозли ён дафтарчасини очиб Ёзишга тайёр блди, бу дегани сенинг оддий бирикманг янги толалардан ажралиб.\nСикишаётганимизни тасаввур иламан мен озиргача айланиб тиб. Менинг олдимда эса, горизонтгача чзилган алин, ва кейин олтин нурланиш билан тлган фазонинг мустакамланган криниши.\nВа ушбу беш сония давомида. Ердан кузатиб турган инсон учун шарик шунчаки тепага ва пастга эмас. Наслий инженерия нта нтача турларни айтарди. Ва шубасиз, айнан ша куч уни мушакли, ундан ташари горизонтал йналиш бйича экраноплан билан бирга учиб кетмода. Айтайлик, атто мингта турларни эмас, тез, атъий иларди.\nАр ил оишлар, озир кпчилик бу йналиш билан изимода.\n«Золотая коллекция. Два Гарика» на ТНТ4! смотреть онлайн\nВан Пис 37 серия (озвучка от Shachiburi) смотреть онлайн\nИрина Грибулина "Мама" смотреть онлайн\nЧёрная акула (Россия, 1993 год) смотреть онлайн\nВеликолепный Век 41 серия / РУССКАЯ ОЗВУЧКА смотреть онлайн


ЎзА - Ҳисоботлар электрон шаклда топширилмоқда\n12.05.2015 19:16 Чоп этиш версияси\nҲисоботлар электрон шаклда топширилмоқда\nМамлакатимизда ахборот-коммуникация технологияларини ривожлантириш ва кенг жорий этишга алоҳида эътибор қаратилмоқда. Президентимизнинг 2012 йил 16 июлдаги “Статистик, солиқ, молиявий ҳисоботларни, лицензияланадиган фаолият турларини ва рухсат бериш тартиб-таомилларини тубдан қисқартириш чора-тадбирлари тўғрисида”ги фармони бу борада муҳим дастуриламал бўлиб хизмат қилаётир.\n– Ушбу ҳужжат асосида Ўзбекистон Республикаси Солиқ кодексига киритилган ўзгартиш ва қўшимчаларга мувофиқ, тадбиркорлик субъектлари шу йилнинг 1 январидан бошлаб солиқ ҳисоботларини электрон тарзда тақдим этмоқда, – дейди Жиззах вилояти давлат солиқ бошқармаси ахборот хизмати раҳбари Гулчеҳра Урдушева. – Бошқармага 2015 йилнинг биринчи чорагида вилоятдаги корхоналарнинг 99,3 фоизи ҳисоботларни электрон кўринишида тақдим қилди.\nЭлектрон имзога эга бўлиш иш юритишнинг тез ва тежамкор усулидир. Вилоятда электрон имзога эга субъектларнинг сафи кенгайиб бораётгани ҳисоботлар топшириш ва ҳужжат алмашинувини енгиллаштиришда муҳим аҳамият касб этмоқда.\nАхборот-коммуникация технологиялари соҳаси тараққиётида компьютерларга миллий дастурларнинг жойлаштирилиши катта қулайлик яратаётир. Хусусан, вилоятдаги барча соҳа ва тармоқлар электрон ахборотдан фойдаланувчилар фаолиятлари хусусиятларидан келиб чиқиб, интернет сайтлари, корпоратив ва локал тармоқларида ўзлари учун қулай дастурлар билан ишламоқда.\nТадбиркорлик субъектлари солиқ ҳисоботини электрон ҳужжат тарзида тўлиқ тақдим этишда махсус компьютер дастурларидан фойдаланмоқда. Шу йилнинг апрель ойида янги дастурлардан фойдаланиш бўйича тадбиркорлик субъектлари ва уларнинг бухгалтерлари иштирокида ўқув семинари ўтказилиб, корхона солиқ ҳисоботининг электрон шаклини тайёрлаш, электрон имзодан фойдаланиш ва топшириш билан боғлиқ барча масалалар ҳақида атрофлича тушунча берилди.\nХодимларнинг компьютер саводхонлигини ошириш, уларни соҳадаги янгиликлар билан таништириш, зарур дастурлар билан ишлашга ўргатиш мақсадида вилоят давлат солиқ бошқармаси ва унинг туман инспекциялари томонидан мунтазам ўқув семинарлари ташкил этиб келинмоқда. 2015 йил январь-апрель ойларида солиқ ҳисоботларини электрон кўринишда тақдим этиш афзалликларини кенг оммага тарғиб этиш масалаларига бағишланган 54 семинар ўтказилиб, уларга 5 минг нафардан зиёд тадбиркорлик субъектлари вакиллари жалб этилди. Ушбу мавзуда мутахассислар томонидан 70 махсус телекўрсатув, радиоэшиттириш тайёрланди, мақолалар чоп этилди. Мазкур тарғибот-тушунтириш ишларида солиқ ҳисоботларини электрон кўринишда тақдим этишнинг афзаллиги, имконияти ҳамда қулайликлари, солиқ қонунчилигига киритилган ўзгартириш ва қўшимчалар, амалдаги имтиёзлар ва янгиликлар тўғрисида солиқ тўловчиларга кенг тушунчалар бериб борилаётир.\nЭлектрон ҳужжат алмашишларнинг кенг жорий қилинаётгани вақтни тежаш, иш унумдорлигини ошириш,моддий ресурсларни иқтисод қилиш имконини бераётир. Шу боис тадбиркорлар ўртасида ҳисоботларни масофадан туриб, қоғозсиз тақдим этиш усули тобора оммалашмоқда.\nЙилнинг биринчи чорагида электрон кўринишда жўнатилган ҳисоботлар сони 35 мингдан ортди.Натижада 800 килограмм қоғоз иқтисод қилинди.\nҲозирги кунда солиқ органлари томонидан 59 интерактив хизмат тури жорий қилинган бўлиб, улар солиқ тўловчиларга мазкур соҳадаги масалаларни ҳал этиш, кенг имконият ва қулай шароит яратиш йўлида хизмат қилмоқда.


Ушбу маҳорат дарсларидан кўзланган мақсад: Ўзбекистон Республикасидаги илғор араб тили ўқитувчиларини таълим ва тарбия соҳасидаги маҳоратларини ошириш ва ривожлантириш, араб тилини чет тили сифатида ўқитиш усулларини ривожлантиришда замонавий воситаларни қўллаш соҳасидаги сўнгги янгилик ва ўзгаришлар билан таништиришдир.\nШу билан бирга, маҳорат дарслари яна қуйидагиларни ўз олдига мақсад қилади:\nараб тилини чет тили сифатида ўқитадиган муассасаларда араб тилини ўқитиш соҳасида тажриба алмашиш ва ўртоқлашиш;\nталабалар фаолиятини баҳолаш ва уларнинг камчиликларини бартараф этиш мақсадида дарсларни илмий режалаштириш ва услубий жиҳатдан тайёрлаш бўйича иштирокчиларнинг билим ва кўникмаларини ошириш;\nараб тилидаги турли фанларни ўқитишда иштирокчиларнинг билим ва малакасини ошириш ва ривожлантириш;\nиштирокчиларда таълим ва тарбия соҳасидаги фаолиятларини ривожлантириш учун замонавий воситалардан фойдаланишнинг янги истиқболларини очиш.\nМаҳорат дарслари қуйидаги асосий масалаларни қамраб олади:\nЎзбекистондаги араб тили ўқитувчилари ўз фаолиятлари давомида дуч келадиган услубий, таълим-тарбия муаммолари ҳамда уларни ҳал этиш йўллари;\nараб бўлмаган талабалар учун араб тили дарсларини режалаштириш;\nзамонавий таълим воситаларининг ўқитувчи фаолиятини ривожлантириш, ўқув муассасаси натижаларини яхшилаш ҳамда мустақил таълимни ташкил этишдаги ўрни;\nтил ўрганишдаги тинглаш, сўзлашиш, ўқиш ва ёзиш – тўрт кўникмани ривожлантириш;\nараб тилини чет тилида ўрганувчилар тил билиш даражасини баҳолаш ва меёрлаш.\nМаҳорат дарсларидаги мулоқот тили: араб тили\nКутилаётган натижалар: Иштирокчилар келажакда Ўзбекистонда араб тилини ўқитиш дастурларини ривожлантириш ва бу соҳада ўз кўникмаларини ошириш бўйича билим ва тажрибаларини оширадилар.\nИштирокчилар: Ўзбекистонда араб тилини ўқитиш соҳасида давлат ва нодавлат таълим муассасаларида фаолият олиб борувчи тажрибали профессор-ўқитувчи ва мударрислар.\nМаҳорат дарсларини хорижлик ва маҳаллий мутахассислар олиб борадилар.


«Йўлга қараб ҳайдасанг бўлмайдими» — Ҳайдовчилар...\n02.03.2020 08:19 0 2662\nСамарқанд вилоятида зўравон ҳайдовчига жиноят иши очилди. Бу ҳақда Самарқанд вилояти ИИБ Ахборот хизмати хабар бериб ўтди.\nОқдарё тумани, «Ойтамғали» МФЙда яшовчи, 1996 й.т. Ў.С. ўзига тегишли бўлган «Дамас» русумли автомашинасида Лойиш шаҳарчаси йўналишида ҳаракатланиб бораётган вақтида у билан бир йўналишда орқада ҳаракатланиб келаётган «Кобальт» русумли автомашина ҳайдовчиси унга қўли билан тўхташ ишорасини қилади, Ў.С. автомашинасини тўхтатганда, «Кобальт» русумли автомашина ҳайдовчиси Оқдарё тумани «Янгиобод» МФЙда яшовчи, 1972 й.т. Н.Ж. унга «йўлга қараб ҳайдасанг бўлмайдими, йўл белгисини билмайсанми» деб бақириб ножўя сўзлар билан ҳақорат қилиб, юз қисмига қўли билан муштлаб, юз соҳасига боши билан уриб тан жароҳати етказган.\nТиббий хулосага кўра, фуқаро Ў.С.нинг танасида, яъни бурун соҳасида қонталаш, бурун суягининг синиши каби жароҳатлар аниқланган.\nМазкур ҳолат юзасидан Н.Ж.га нисбатан Жиноят кодексининг 109-моддаси 2-қисми билан жиноят иши қўзғатилди.\nҲурматли ҳайдовчилар, йўлларда ҳаракатланганда интизомга қатъий амал қилайлик, зеро «йўл интизомни ёқтиради».


Ахмет Демир: Ота юртимизга бўлган муҳаббат, ўзбек халқига ишонч Ўзбекистон билан инвестициявий ҳамкорлигимизнинг бош ўзагидир - Халқ сўзи\nАхмет Демир: Ота юртимизга бўлган муҳаббат, ўзбек халқига ишонч Ўзбекистон билан инвестициявий ҳамкорлигимизнинг бош ўзагидир\n09:40 15 Май 2018 Иқтисодиёт\nСуҳбатни тўлиқ варианти\nЎзбекистонда кейинги йилларда иқтисодиётни ривожлантириш ва либераллаштириш борасида амалга оширилаётган ислоҳотлар сифат жиҳатидан янги босқичга кўтарилди. Буни соҳадаги энг муҳим ўзгариш — қулай ишбилармонлик ҳамда инвестиция муҳити яратилгани мисолида яққол кўриш мумкин. Натижада иқтисодиётимиз тармоқларининг инвестициявий жозибадорлиги ортиб, бу, ўз навбатида, хорижлик сармоядорларда катта қизиқиш уйғотмоқда.\nХусусан, Туркия ишбилармон доира вакиллари ўз бизнес фаолиятини юртимиз билан боғлашга интилмоқда. Ҳамкорликда йирик лойиҳаларга қўл урилаяпти. “Demir Group” компанияси раҳбари Ахмет ДЕМИР — шулардан бири.\nМухбиримиз мазкур машҳур инвестор билан Ўзбекистон ва Туркия ўртасидаги бугунги савдо-иқтисодий, инвестициявий алоқалар, тадбиркор томонидан ҳаётга татбиқ қилинаётган лойиҳалар ҳақида суҳбатлашди.\n— Бугун Ўзбекистоннинг ижтимоий-сиёсий, иқтисодий ҳаётида янги саҳифа очилаяпти, — дейди у. — Буни нафақат мамлакатингиз аҳолиси, балки биз, хорижлик инвесторлар ҳам кўриб, ҳис этиб турибмиз. Масалан, ўзим дастлаб бундан 26 йил илгари юртингизга келиб, бизнес фаолиятимни бошлаганман... Маълум бир танаффусдан сўнг яна ҳамкорлик қилаётганимдан жуда хурсандман.\nАгар олдинги ҳамда бугунги ҳолатни холис таққослайдиган бўлсак, ўзгаришлар жуда катта. Буни кўпчилик дуч келган, лекин унчалик аҳамият бермайдиган бир мисол билан тушунтирсам.\nГап шундаки, илгари давлат остонасига қадам қўяркансиз, божхона назоратидаги масъуллар муомаласи одамни саросимага солар, улар сизга шубҳа билан, нега келдинг, деган назарда қараётгандек туюлаверарди. Аслида, ўзбеклардек хушмуомала, одамохун халқ дунёда йўқ. Бу соҳа вакилларининг қонида ҳам ана шундай фазилат, ўзбекона лутф бор экан. Буни энди-энди кўраяпмиз. Уларнинг назоратидан ўтиш учун атиги 3 дақиқа кифоя қилаётгани эса кутилмаган ҳодиса. Тизимдаги бу ўзгаришлардан жуда-жуда мамнунман. Шу каби янгиланишлар бутун мамлакат ҳақидаги қотиб қолган эски тасаввурларни бутунлай ўзгартирмоқда.\nЁки бўлмаса, виза тизимидаги ўзгаришларни олайлик. Бундан 2 йил олдин Ўзбекистонга визасиз бориб келасиз, деса, ҳеч ким ишонмасди. Худди шунингдек, валюта сиёсатининг либераллаштирилгани, чет эллик инвесторларнинг фаолияти ҳуқуқий жиҳатдан кафолатлангани — буларнинг барчаси туркиялик инвесторлар эътиборини тортмоқда.\n— Сизнинг бизнес фаолиятингизни Ўзбекистон билан қайта боғлашингизга нима туртки бўлди?\n— Ота юртимизга бўлган муҳаббат, ўзбек халқига ишонч. Инсон яхши кўрмаган жойида яшолмайди. Бу аниқ. Чидам билан ишлаш эса мумкин эмас. Одам ишонч пайдо бўлган, эртасидан кўнгли тўқ жойдагина ҳадиксиз, роҳатланиб ишлайди.\nЯширишнинг ҳожати йўқ, авваллари ўзбек дўстларимизда ҳам бизнесга сармоя киритишда иккиланишлар бўларди. Бугун унинг ўрнини қатъият эгаллаб, кейинги бир ярим йилда халқ ҳаракатга тушиб кетди. Бу эса бизга куч-қувват, жасорат беради. Президентга, ислоҳотларга ишончни кучайтиради.\nБизнинг офисимизга Туркиядан деярли ҳар куни меҳмонлар келади. Шу жиҳатдан, у қурилиш идорасидан кўра, кўпроқ бизнес марказига ўхшайди. Юртдошларимга ўз тажрибамдан келиб чиқиб, маслаҳатлар бераман, йўл-йўриқ кўрсатаман. Президент Шавкат Мирзиёев раҳбарлигида бизнес юритиш учун яратилаётган шарт-шароитлару имтиёзлардан хабардор этаман.\nДемоқчи бўлганим, турк ишбилармон доираларида кучли ҳаяжон, ҳамкорликка иштиёқ бор. Ўйлайманки, бунинг самараси яқин олти ой, узоғи билан бир йилда кўзга яққолроқ ташлана бошлайди.\n— “Чорсу” меҳмонхонасини қайта реконструкция қилиш ва замонавий хизмат кўрсатиш мажмуасини барпо этиш лойиҳасига сармоя киритаяпсиз. Нега айнан меҳмонхона бизнесига қўл ураяпсиз?\n— Ўзбекистон бутун дунё мамлакатларига эшикларини очмоқда. Ўз навбатида, чет давлатлар юртингиз тимсолида ишончли ҳамкорни кўраяпти. Бу эса бошқа соҳалар қаторида туризм истиқболига кенг йўл очади. Бундай шароитда меҳмонхона бизнесини ривожлантириш, сифатли хизмат кўрсатиш ўша мамлакат имиджи учун ўта муҳим. Масалан, Туркияда айни пайтда 1,5 миллион ўринли меҳмонхоналар тизими мавжуд. Ўзбекистонда бу кўрсаткич ўтган йили 40 мингтага яқин экан.\nТўғри, рақамлар йил сайин ошиб бораяпти. Аммо юртингизнинг бугунги туристик салоҳияти учун бу жуда паст натижа. Бугунги реал эҳтиёж уни камида 500 мингтага етказишни тақозо қилади. Ана шу талабдан келиб чиқиб, биз мазкур лойиҳа ижросига киришдик. Давлатингиз раҳбари томонидан 2017 йил 7 сентябрда имзоланган Тошкент шаҳрида “Эски шаҳар” туристик зонасини ташкил этишга оид қарор ишимизни жадаллаштириб юборди.\n— Айтинг-чи, “Чорсу” меҳмонхонасини қайта таъмирлаш лойиҳасининг умумий қиймати қанча? Меҳмонхона мижозларига эшикларини қачон очади?\n— Қиймати 33 миллион АҚШ долларига тенг лойиҳамиз ҳужжатларини тайёрлаш ҳамда қурилиш-таъмирлаш ишларини якунлаш икки йилга мўлжалланган. Яъни 2019 йил охирига қадар объектни тўлиқ ишга тушириш ниятидамиз. Лекин умумий майдони 34 минг квадрат метрлик бинони замонавий қиёфага келтириш осон иш эмас. Чунки электр энергияси, ичимлик суви каби муҳандислик тармоқларидан узилган, лифти йўқ 24 қаватли бу иншоотни ахлат уюмларидан тозалаб, тартибга келтиришга, ишонасизми, олти ой керак бўлди. Шундан сўнг бино техник ҳолатини экспертиза қилиш ишларига киришилди. Ҳозирги пайтда бу юмушлар тўлиқ якунланиб, меъморлар томонидан қайта таъмирлаш бўйича лойиҳа ишлаб чиқилди.\n— Одамлар орасида “Меҳмонхона биноси қийшиқ, бир томонга оғган”, деган гап-сўзлар ҳам юрибди. Мутахассислар хулосасига кўра, бу қанчалик ҳақиқатга яқин?\n— Аввало, шуни айтиш жоизки, ушбу меҳмонхона биноси нафақат Ўзбекистон, балки Ҳамдўстлик давлатлари орасида ноёб ҳисобланади. Маълумотларга қараганда, унинг лойиҳаси Москвада тайёрланиб, иккита шаҳар — Минск ва Тошкентда барпо этилган. Муҳандисларнинг хулосасига кўра, у бошқа бинолардан тубдан фарқ қилади. Айниқса, зилзилабардошлиги билан алоҳида ажралиб туради.\nУ тўрт қисмдан иборат бўлиб, марказдаги асос атрофида учта ҳар бири мустақил бино тикланган. Улар худди қалъалар сингари ўта мустаҳкам. Энг муҳими, жуда яхши сақланган, ҳеч бир қисми қийшаймаган. Техник хулосалар унинг яна узоқ йиллар хизмат кўрсатишидан далолат бераяпти.\nТошкентнинг қоқ марказидаги меҳмонхонани оддий, шунчаки таъмирлаб бўлмайди. Кейинги йилларда қурилган айрим меҳмонхоналарни пойтахтликлар ҳам билмаслиги мумкин. Аммо бу бинони салкам 33 миллион кишилик Ўзбекистон аҳолиси орасида эшитмаганлар кам топилади. Шу боис унга қайта ҳаёт бағишлаш ишларига жиддий ёндашиб, жаҳонда ушбу жабҳадаги хизматлари билан донг қозонган, 1,1 миллион ўринли меҳмонхона тармоқларига эга “Marius” компанияси мутахассислари кўмагида мукаммал лойиҳа яратилди.\n— Меҳмонхона пештоқига нечта юлдуз тақилади? Бир пайтда неча кишига хизмат кўрсатилади?\n— Меҳмонхона камида тўрт юлдузли бўлиб, 350 та хонадан иборат бўлади. Хорижлик ҳамкорларимиз бундай йирик иншоотда намунали хизмат кўрсатиш учун 2 гектарлик майдон камлик қилишини айтишди. Шундан сўнг биз Тошкент шаҳар ҳокимияти ва бошқа мутасаддиларга қўшимча ер майдони ажратиш бўйича мурожаат қилдик. Натижада яна 3 гектар ер қўшиб берилаяпти.\nБу жойда халқаро меҳмонхоналардаги барча шарт-шароит яратилади. Очиқ ва ёпиқ ҳовуз, теннис корти, йирик анжуманлар, тантана ҳамда маросимлар ўтказиладиган муҳташам зал, ишбилармонлар учун доимий фаолият кўрсатиладиган ҳар хил сиғимдаги конференция заллари ўрин олади.\nЛойиҳамизнинг яна бир янгилиги шундаки, меҳмонхонага туташ ҳудудда Ҳунармандлар мажмуаси ташкил этилади. Бу ерда 22 та ҳунармандлик маркази фаолият юритади. Яъни заргарлар, ёғоч ўймакорлари, кандакорлар, наққош, рассом ва хаттотлар шу ерда ишлаши, маҳсулотларини сотиши учун зарур шарт-шароитга эга бўлишади. Энг муҳими, Президент қарори билан бу ерда ишлайдиган ҳунармандларга 7 йиллик солиқ имтиёзлари берилиши кўзда тутилаяпти.\nМажмуада бундан ташқари, икки қаватли учта бино тикланади. Улардан биттаси чет эллик инвесторлар учун офис вазифасини ўтайди. Яъни меҳмонхонага жойлашган ишбилармонлар шу ерда меҳнат фаолиятини олиб бориши, ўз маҳсулотлари тақдимотини ўтказиши мумкин. Ўз навбатида, ўзбекистонлик фермер ҳамда тадбиркорларга хориж маҳсулотлари билан танишиш, ўз маҳсулотларини тарғиб қилиш, ҳамкорлар топиш учун бизнес мулоқот майдони вужудга келади.\nБинолардан яна бири “Cover work center” бўлиб, у ёш тадбиркорлар учун ажратилса, учинчисида оилавий меҳмонхона ташкил этилади. Ҳар бири уч хонали мўъжаз бошпаналарда меҳмонлар ўзини худди ўз хонадонидагидек ҳис қилиши учун уй шароитидаги барча нарсалар муҳайё этилади.\n— Сизни халқимиз савдо соҳасидаги хизматларингиз орқали яхши танийди. Келгусида ушбу жабҳада ҳам янги лойиҳаларни амалга ошириш ниятингиз борми?\n— Албатта. Аммо биз ишни энг муҳимларидан бошлаяпмиз. Айни пайтда меҳмонхонани таъмирлашдан ташқари, туризм соҳасидаги яна бир йирик лойиҳа — Тошкентдан Бухорогача бўлган автомобиль йўллари атрофида замонавий хизматлар кўрсатиш тизимини ташкил этиш устида ишлаяпмиз. Унга кўра, 12 та жойда, йўлнинг икки тарафида жами 24 та мажмуа бунёд этилади. Унда автомобилларга ёнилғи қуйиш, транспортларга техник хизматлар кўрсатиш шохобчалари, минимаркет, кемпинг ўрин олади. Улар зиёрат туризми сайёҳлари талаблари даражасидаги шарт-шароитларга эга бўлади.\nЛойиҳага кўра, мажмуаларнинг ҳар бири 1 гектар жойда бунёд этилади. Бунинг учун умумий ҳисобда тахминан 35 — 70 миллион доллар атрофида сармоя киритишни режалаштирганмиз. Зеро, у нафақат хайрли, балки фойдали, айни чоғда, туризм равнақига хизмат қиладиган истиқболли лойиҳадир.\nХудди шундай лойиҳаларни тезлик билан ишга тушириш керак. Чунки автомагистралда сервис хизматларини ривожлантирмасдан туриб, туризмни тараққий топтириб бўлмайди. Ҳолбуки, тарихий, зиёрат туризми борасида Ўзбекистонда мавжуд имконият дунёнинг бошқа давлатларида йўқ. Айниқса, мусулмон олами учун юртингиз Макка ва Мадинадан кейинги муқаддас замин ҳисобланади.\nҚолаверса, тарихий обидалар, муқаддас қадамжолар бус-бутун сақлаб қолинган. Самарқанд, Бухоро, Хива, Шаҳрисабз, Қаршига боринг, ўзингизни ўтмишда юргандек ҳис қиласиз. Туркиянинг ҳам тарихий шаҳарлари кўп. Аммо у ерда ўша давр руҳиятини сезмайсиз. Сабаби, уларни замонавий бинолар қуршаб олган.\nБиз қўл ураётган лойиҳалар мавжуд ички имкониятлардан унумли фойдаланиш, туризмни ривожлантириш, инвестициялар оқимини кўпайтириш орқали иқтисодиёт равнақига хизмат қилади. Бу борада ўзбекистонлик ҳамкорлар билан биргаликда яна кўплаб лойиҳаларни амалга оширишга тайёрмиз.


Беларусь президенти Александр Лукашенко коронавирусга қарши курашда ёғли таомлар ейишни, спорт билан шуғулланишни ва кўпроқ очиқ ҳавода бўлишни тавсия қилди. У, шунингдек, вирус тарқалиши олдини олишда ўзини изоляциялаш сиёсатини танқид қилди.\nЛукашенко бундай тавсияларни “Мир” телекомпаниясига берган интервьюсида айтиб ўтди.\n“Кеча бир ақлли россиялик вирусга қарши жисмонан курашиш кераклигини гапирди. Мен қандай қилиб жисмонан, деб ўйладим. Ўзини хавфдан сақлаш лозим. Спорт билан шуғулланиш ва очиқ ҳавода кўпроқ бўлиш зарур. Ўпкаларга ёрдам бериш керак”, деб айтган Лукашенко.\n“Ўша одам биз парҳезда ўтиргандик, аксинча, ёғли таом ейиш керак, деб айтди. Мен ҳам ўзимни бу борада чеклардим. Ҳозир эса сметана ёғини ейиш керак экан, аниқланишича, ёғ ўпкага вируслар билан курашишда ёрдам беради. Агар мутахассис, олим гапираётган бўлса, аҳмоқ эмасдир. Мен ўз тажрибамдан келиб чиқиб, бу олимнинг гапларини қўллаб-қувватлайман”, деб қўшимча қилган Беларусь президенти.\nЛукашенко айнан қайси россиялик олимнинг интервьюсини тинглаганига аниқлик киритмаган. Сўз ўрнида шуни айтиш керак, Лукашенко эсга олаётган олим Россия тиббиёт-техника фанлари академияси академиги Павел Евдокименко бўлиб, у коронавирусга қарши курашда ҳайвон ёғларини, жумладан сариёғни фаол истеъмол қилишни таклиф қилган.\nЛукашенко, шунингдек, ўз уйида қолиш бўйича чораларни танқид қилган. Унинг таъкидлашича, “ҳаттоки уруш замонларида ҳам бундай бўлмаган”. Унинг фикрича, ўзини изоляциялашсиз одамлар вирусни оёқда ўтказган бўлардилар, бунинг ўрнига эса ўз оила аъзоларини зарарламоқдалар.\nУнинг таъкидлашича, Беларусь пойтахти Минскда ўзини изоляциялаш бўйича чоралар жорий қилиш муаммо эмас, бироқ бунинг оқибатлари салбий бўлиши мумкин.\nАввалроқ Беларусь президенти коронавирус пандемияси билан боғлиқ вазиятни “психоз” деб атаганди. Унинг таъкидлашича, мамлакат учун мавсумий инфекциялар каттароқ муаммо ҳисобланади.\n17 март куни Лукашенко коронавирус билан боғлиқ вазиятга изоҳ бериш вақтида қўлларни тез-тез ювишни, вақтида нонушта, тушлик ва кечки овқат қабул қилишни, ҳаммомга боришни таклиф қилган.


“UZBEK TIGERS” ЯНГИ МАВСУМДАГИ ИШТИРОКИНИ БОШЛАМОҚДА\nБутунжаҳон бокс серияси (WSB)да саккизинчи мавсум старт олмоқда. Янги мавсумда Ўзбекистоннинг "Uzbek Tigers" жамоаси ҳам юртимиз шарафини ҳимоя қилади. Бу ҳақда Миллий Олимпия қўмитаси матбуот хизмати хабар бермоқда.\nБоксчиларимиз бу йилги мавсумни "America" гуруҳида ўтказадилар. Жангларда ҳамюртларимизга "Cuba Domadores", "Colombia Heroicos" ҳамда "Venesuela Caciques" жамоалари рақиблик қиладилар.\nҲамюртларимиз илк жангларини 10 февраль куни Кубада "Cuba Domadores" жамоасига қарши ўтказадилар.\n-52кг: Худойназар Файзов\n-60кг: Шунқор Абдурасулов\n-69кг: Маҳмуд Ғоипов\n-81кг: Мадиёр Сайдрахимов\n+91кг: Баҳодир Жалолов.\nЖамоанинг кейинги иккита жанги Ўзбекистонда ўтказилади. Ушбу жангларга Термиз шаҳри мезбонлик қилади. 27 февраль куни “Cuba Domadores”га қарши бўладиган жавоб баҳсида "Ўзбек йўлбарслари" қуйидагича таркибда рингга чиқадилар:\n-56кг: Шаҳобиддин Зоиров\n-91кг: Санжар Турсунов.\n1 март куни эса Колумбиянинг "Colombia Heroicos" жамоаси юртимизда меҳмон бўлади.


Жамият 3 соат олдин 01209\n«2021 йилда расмий саналарни нишонлаш даврида қўшимча ишланмайдиган кунларни белгилаш ва дам олиш кунларини кўчириш тўғрисида»ги Президент Фармони қабул қилинди.\nЖамият бугун, 12:45\nЖамият бугун, 12:20\nҲуқуқ 02/12, 15:43\nАдолф Гитлер Намибиядаги сайловларда ғалаба қозонди\nАдолф Гитлер исми-шарифли сиёсатчи Намибиядаги маҳаллий ва минтақавий кенгашларга сайловларда ғолиб чиқди.\nТошкентда стоматологлар беморларга бепул хизмат кўрсатди\n«Чеклашга жуда устамиз, буни жудаям зўр уддалаганмиз» — Руслан Давлетов\nМисрда кўп қаватли уй қулаб тушди: бир нечта оила вайроналар остида қолиб кетди\nБухорода 14 млн. сўмга сотиб олинган «iPhone» 11 носоз бўлиб чиқди. Кейин-чи?\nВазир ўринбосари туман ҳокими бўлди


Исроил Ғазога ҳаво ҳужуми уюштирди\n15 май 2021, Тошкент вақти: 21:37\nИсроил кучлари жума кечқурун Ғазо бўйлаб янги ҳаво ҳужумларини амалга оширган. Бу ҳақда Фаластин маъмурияти хавфсизлик идоралари маълум қилди.\nГувоҳларнинг айтишича, Исроил авиацияси Рафоҳ шаҳридаги очиқ майдонларни ва Миср чегарасига яқин ҳудуддаги ерости йўлларини нишонга олган. Жабрланганлар ҳақида ҳозирча маълумот йўқ.\nИсроил ҳаво ҳужумлари Ғазо тарафидан отилган ракета ҳужумига жавобан амалга оширилди.\nИсроил жанубига Фаластин томонидан иккита ракета отилган, аммо бунинг оқибатида ҳеч ким жабрланмаган эди.\nФаластин жангари гуруҳи эса Исроилнинг Ғазо бўлгаси ва Ғарбий Соҳилдаги амалларига жавоб ўлароқ ракета отилган, демоқда.\nИсроил Ғазо минтақасида 22 кунлик ҳарбий амалиётларни тўхтатганидан сўнг Фаластин томонидан Исроил ҳудудига ҳаммаси бўлиб 40 дан зиёд ракета отилган.


Манзилингиз:Муслимаат»Хизматлар»Фиқҳ дарслари»Кичкина болага «эй ўғлим» дейиш\nBy Muslimaat on\t Dekabr 13, 2010 Фиқҳ дарслари\nАбул Ажалон ал-Муҳорибий розияллоҳу анҳудан ривоят қилинади:\n«Мен Ибн Зубайрнинг лашкарида эдим. Амакиваччам вафот қилди ва туясини Аллоҳнинг йўлига атаб васият қилди. Бас, мен унинг ўғлига:\n«Туяни менга бер. Мен Ибн Зубайрнинг лашкаридаман», дедим.\n«Юр! Ибн Умардан сўрайлик», деди.\nИбн Умарнинг олдига бордик. У:\n«Эй Абу Абдурроҳман! Менинг отам вафот қилди ва бир туясини Аллоҳнинг йўлига атаб васият қилди. Манави – амакимнинг ўғли. У – Ибн Зубайрнинг лашкарида. Туяни унга берсам бўладими?» деди.\n«Эй ўғлим! Барча солиҳ амаллар Аллоҳнинг йўлидир. Агар отанг Аллоҳ Азза ва Жалланинг йўлида бир туя атаган бўлса, бир мусулмон қавмни мушрик қавмга қарши ғазот қилаётганини кўрсанг, туяни уларга берсанг бўлади.\nМанави ва унинг шериклари бир қавмнинг ғуломлари йўлида қай бири муҳрни қўяркин, деб уришишяпти», деди».\nШарҳ: Абдуллоҳ ибн Зубайр розияллоҳу анҳу ҳазрати Али розияллоҳу анҳудан сўнг Маккада хилофат эълон қилиб, Муовия розияллоҳу анҳуга қарши чиққанлар. Лашкар тузиб, Муовия розияллоҳу анҳу юборган Ҳажжож ибн Юсуф ас-Сақафий бошчилигидаги аскар билан қаттиқ жанг қилганлар.\nДемак, бу қиссани айтаётган ровий Маккада ўн йилча хилофатни тутиб турган Абдуллоҳ ибн Зубайр розияллоҳу анҳунинг лашкарлари сафида бўлган.\nМусулмон мусулмон билан уришса, Аллоҳнинг йўлидаги амал бўлмайди. Шунинг учун Ибн Умар розияллоҳу анҳу Аллоҳнинг йўлига аталган туяни уларга беришни раво кўрмадилар.\nБу ҳадиснинг бобга тааллуқли жойи, Ибн Умар розияллоҳу анҳунинг туяни беришни сўраб келган йигитга «эй ўғлим» деб айтган гапларидир. Шундай улуғ саҳоба бу сўзни айтдиларми – демак, бу нарса жоиз экан.\nКатта ёшли, илмли, виқорли кишилар ўзидан кичикларга болам, ўғлим, деб мурожаат қилса, бўлар экан. Баъзан бировнинг боласини болам деб бўлмайди, ўғлим деб бўлмайди, деган маъноларга тўғри келмас экан. Боласи эмаслиги аниқ, болам бўлади, деб даъво ҳам қилмаяпти. Ёши катта одам сифатида ўзидан кичик одамга болам, ўғлим, қизим, демоқда, холос. Бу нарса жоиз экан.\nЗайд ибн Ваҳбдан ривоят қилинади:\n«Жарирнинг «Расулуллоҳ соллаллоҳу алайҳи васаллам:\n«Ким одамларга раҳим қилмаса, Аллоҳ Азза ва Жалла унга раҳим қилмайди», дедилар деганини эшитдим».\nШарҳ: Бу ерда лафз бировни ўғлим, болам дейишдан узоқ. Бироқ раҳим-шафқат маъносида бировни ўғлим, қизим дейиш мумкинлигига ишора бор.\nИмом Бухорий шу сабабдан ушбу ҳадисни мазкур бобга киритиб қўйганлар.\nҚубайса ибн Жобир розияллоҳу анҳудан ривоят қилинади:\n«Ким раҳим қилмаса, унга ҳам раҳим қилинмайди.\nКим бировни кечирмаса, уни ҳам кечирилмайди.\nКим бировни афв қилмаса, уни ҳам афв қилинмайди.\nКим бировни бирор нарсадан сақламаса, уни ҳам биров бирор нарсадан сақламайди», деганини эшитдим».\nШарҳ: Демак, қандайдир яхшиликдан умидвор бўлган одам ўша яхшиликни ўзи қилиши керак экан.\nАллоҳ таоло менга раҳим қилсин, деган одам бировга раҳим қилиши керак экан.\nАллоҳ таоло мени мағфират қилсин, деган одамнинг ўзи кечиришга қудрати етса, бировни кечириши керак экан.\nАллоҳ таоло мени афв қилсин, деган одамнинг ўзи афвга қудрати етса, бировни афв қилиши керак экан.\nАллоҳ таоло мени турли нарсалардан сақласин, деган одамнинг ўзи бировларни қўлидан келгунча ҳимоя қилиши, сақлаши керак экан.


Ҳарбий хизматчилар фарзандлари учун янги йил байрамлари ташкил этилди\n1news.uz - Қишда нишонланадиган байрамларнинг шукуҳи ҳам ўзгача. Айниқса, Янги йил шодиёнасини каттаю кичик барчамиз интиқлик билан, орзиқиб кутамиз. Эсимизни танибмизки, ҳаммамиз шу куни бир дастурхон атрофида йиғилишиб ёру дўстларимиз билан дийдорлашамиз, хурсандчилик қиламиз. Бир-биримизга юрагимиз тўридаги энг эзгу тилакларни билдирамиз. Айниқса, байрам муносабати билан ўтказиладиган тантанали тадбирлар дилларга шодлик, ўзгача масрурлик бахш этади. Бу хурсандчиликлар жажжи болажонларимизнинг қалбларини ҳам четлаб ўтмайди, албатта. Чунки улар учун барча жойларда байрам томошалари, турли шоу дастурлар ташкил қилинади.\nМудофаа вазирлиги томонидан жойларда юрт ҳимоячиларининг ва хизмат вазифаларини бажариш вақтида ҳалок бўлган ҳарбий хизматчиларнинг фарзандлари учун Янги йил тадбирларини ташкил этмоқда. Жумладан, шундай тадбирлар Мудофаа вазирлиги Маънавият ва маърифат маркази, Қуролли Кучлар давлат музейи ҳамда барча ҳарбий округларда ўтказилди.\nБолажонлар ранго ранг ўйинчоқлар билан безатилган арча атрофида севимли эртак қаҳрамонлари билан ўйин-кулгу қилиб, мириқиб ҳордиқ чиқаришди. Янги йил тантаналарининг доимий меҳмонлари бўлган Қорбобо ва Қорқизнинг совғалари ҳам айнан улар учун аталгани болажонларга қувончли онларни туҳфа этди.


9 май, 2020, 19:13\nҲаммаси болалигидан ўзига тўқ бўлган футболчилар ҳақида.\nОдатда, кам таъминланган оилалардан етишиб чиққан футболчилар яхшироқ ўйнайди ва кўп нарсага эришади, деб ҳисоблаб келинади. Аммо қуйидаги кичик материал кўпчиликнинг фикрини ўзгартириб юбориши ҳеч гап эмас. Гап шундаки, бой оилалардан чиққан бир қанча жаҳон юлдузлари бор.\n#5 Жерар Пике\nБунга ишониш қийин, бироқ «Барселона» клубининг бутун тарихидаги энг яхши ҳимоячиларидан бири бўлган Жерар Пике умуман футбол ўйнамаслиги ҳам мумкин эди. Жерарнинг оиласи ўзига анча тўқ. Унинг отаси Барселонада таниқли адвокат. Онаси эса тиббий клиника хўжайини. Аммо Пикенинг тақдирида ҳал қилувчи ролни унинг бобоси ўйнаган. Жерар кичкина бола пайтида унинг бобоси – Амадор Бернабеу «Барселона» клуби вице-президенти лавозимини эгаллаган. Айнан шу инсон набирасини футбол билан шуғулланишга мажбур қилган.\nҲаммасини, аввало Форланлар футболчилар оиласи эканлигидан бошлаш тўғри бўлади. Уругвайлик ҳужумчининг бобоси ва отаси ҳам профессионал футболчи бўлган ҳамда турли даврларда Америка Кубогини қўлга киритган. Футбол орқали ишлаб топган пулларини Форланлар оиласи бизнесга йўналтирган ва Диегога ҳаётда қандай иш билан шуғулланиш борасида қарор қабул қилиши керак бўлган пайтда, пул масаласи охирги ўринда турган. Шунга қарамай, Диего ота-боболари сингари футбол йўлини танлади ва адашмади. 2010 йилги жаҳон чемпионатининг энг яхши футболчиси ва тўпурари унвони бунинг исботидир.\n#3 Андреа Пирло\nИталиялик футболчининг отаси – пўлат қуйиш компаниясининг хўжайини ва Андреанинг ушбу компанияда ўз улуши бор. Интервьюлардан бирида Андреа дивидендлар умрининг охиригача ишламасдан ҳам бемалол яшашига етишини айтган. Бироқ футболга бўлган муҳаббат ўз сўзини айтди ва завод хўжайинининг ўғли амалда жаҳон чемпиони бўлди.\n#2 Рикарду Кака\nОдатда, бразилиялик футболчилар учун футбол кам-кўстсиз ҳаёт таъминлаб олиш учун ягона соҳа саналади. Аммо фақат Рикарду Кака ҳолатида эмас. Футболчининг отаси анча машҳур ва ҳурматга лойиқ инженер. Онаси эса ўқитувчи. Айнан Каканинг онаси ўғлининг тарбиясида астойдил тер тўккан. Якунда Какадан жаҳоннинг 2007 йилдаги энг яхши футболчиси даражасидаги спортчи етишиб чиқди.\n#1 Жанлука Виалли\nЖанлука Виалли бутун футбол тарихи давомида энг бой оиладан чиққан футболчидир. Виаллининг отаси Италияда 60 хонали хусусий қасрга эга эди. Умуман олганда, Жанлука футбол машғулотларида терлаши шарт эмасди, балки умуман ишламаса ҳам бўларди. Бироқ иштиёқ ва иқтидор ўзини кўрсатди. Якунда Виалли турли клублар билан 17 та соврин ва унвонга эга чиқди.


Мусофир — муҳожир — мигрантнинг нони | erkak.uz\nМулоҳаза учун мавзу\t 20/01/2018 0 Sayt admini\nҲеч қандай баҳона ўтмади. Рози бўлмадилар. Орада магистратурага топширдим. Бюджет жойини стипендиатлар эгаллаб бўлишган. Контракт ўрни ҳам жуда кам. Кира олмадим. Яна прописка, яна иш топиш ташвишлари бошланди. Тошкентда қолиб, амаллаб кун кўра бошладим.\nНоябрнинг бошларида ЎзМУ маркетинг бўлимидан қўнғироқ қилиб қолишди: “Тожиалиевмисиз? Агар контракт асосида ўқимоқчи бўлсангиз, 2 кун ичида шартнома пулини тўлаб, ўқишга келишни бошланг”. Саросимада қолдим. Ўша йили университетда катта таъмирлаш ишлари бўлаётгани боис шартнома асосида янги ўринлар очилган эди.


imon.uz 2022-02-28 09:04:22 156\nҲар кеча аввалги кунни ўчириб, тонг отганда ҳаёт қайтадан бошланади. Аллоҳнинг қонуни шундай келди ва шундай кетади. Тоғлар, текисликлар, дарё ва ғорлар – ҳамма жойда қуёшнинг илк нурлари билан ҳаёт қайтадан бошланади. Майсалар ва одамлар ҳаракатга тушади. Туннинг зулмати қуёш янги нурлари чиқиши билан кетишга мажбур бўлади. Яна бир тун бошлангунига қадар ҳар бир жонзот қуёш нури остида ҳаётини давом эттиради. Тунда ажали етмай, тонгни қаршилаганлар яна қайтадан жонланади.\nИймонимиз ҳам вақти-вақти билан тунга ўхшаш қоронғу кунларни ўтказиши мумкин. Куфрнинг устимизга ҳамласи билан қоронғулик қоплаши эҳтимоли бор. Хатолардан иборат пардаларни тортиб қўйганимиз учун қоронғида қолиб кетамиз. Бошимизга тушган кўнгилсизликлар кўзларимизни кўр, қулоқларимизни кар ёки қўлларимизни фалаж қилиб қўяди. Ўзимиздан кетган онларимиз ақлимизни йўқотган вақтлар бўлиши мумкин. Баъзида мавжудлигимиз сабабларини тушуна олмаймиз. Ўтказиб юборилмаслиги керак бўлган имкониятларни қўлдан бой бериш ҳолати кузатилиши мумкин.\nҲеч бир тун абадий эмас. Кечалар мангу, лекин абадий эмас. Ҳар бир кеча қиёмат келмагунча ўзининг ўрнини кунга бўшатиб беришга мажбур. Кундузги ёруғликка қарамай пардаларини очмаганлар, ўз хоҳиш-иродалари билан қоронғиликда яшашни давом эттирадиганлар тунга асир бўлишади.\nЭнди тонг отганини тушуниб етиш вақти келди. Бир кечалик зулматга ҳаётимизни қурбон қила олмаймиз.\nИнсонлар тонг отиши билан кундалик кийимларини кийиб, ташқарига чиқишади. Тун ва у сабабли юзага келган шароитлар эса уйда қолади. Динимиз ва иймонимиз билан боғлиқ, ҳаёт бизга қоронғу кечаларни берадиган воқеалардан халос бўлишимиз ва нурли майдонларга чиқишни уддалашга мажбурмиз. Худди туннинг зулматини кундузга олиб ўтгандек, воқеа-ҳодиса ва тазйиқларнинг иймоний ҳаётимизга таъсир ўтказа олишига йўл қўймаслик лозим. Бошимизга нима тушишидан қатъи назар, зулмнинг қайси шаклига дуч келмайлик, намоз учун қиблага юзланишдан бизни чалғитиб қўймаслиги керак. Иймонимиз биздан шуни талаб қилади. Намоз биз учун ҳузур-ҳаловатга айланмоғи керак. Намоз билан яна қувватимизни тиклаб олишимиз лозим. Ҳатто намоз ҳам ёрдам беролмайдиган ҳаёт биз учун зулматга маҳкум қиладиган ҳаётга айланади.\nФақатгина намоз эмас иймонимиз биздан нимани талаб этса, уни тундан кейин келадиган тоннги дастур сифатида қабул қилишга мажбурмиз. Мусҳафни очиб, Қуръон ўқишимиз ҳам шундай бўлиши керак. Ҳар бир ўқиган Қуръонимиз кечадан ортидан келадиган тонгги режага ўхшайди. Дуоларимиз ҳам шундай. Айтадиган тасбеҳларимиз шундай. Мўмин биродарларимиз билан бирга бўлган дамларимиз тонгги сайр каби бўлиши керак. Тун зулматига ғарқ бўлиб кетгандек, воқеалар ва зулмларнинг қоронғуликларида йўқололмаймиз. Биз билган сабрнинг моҳияти ҳам шу аслида. Жидди-жаҳднинг амалий шаклини ҳам шундай биламиз. Бу тонгги дастур тарқалиб кетиш эҳтимоли бўлган мўмин жамоатимизни қайтадан жамлашдир. Бу гуноҳга қўл урганимизда тавба эшигига юзланишимиздир.\nБекор ўтказилган ёки муносиб қадрланмаган йилларнинг ортидан асл мўминлик шахсиятимизни иҳё қилиш мақсадида қўлларни шимариб, бунга астойдил киришдир. Қуёшнинг чиқиши паст даражадаги ишларимиздан воз кечиб амалга оширишимиз мумкин бўлган яхшироқ ва чиройли ишларимиз томон юксалишимиздир. Ўша қуёш чиғиши билан бирга йўлга тушишимиз тун зулматидан халос бўлиш ва кундузга етишишдир. Энди ўтириб, ўйлаб кўрайлик: ташқарида қуёш нур сочиб турса ҳам, бизнинг қоронғу кунларимизнинг тугамаётгани ғафлат эканимиз билан боғлиқ эмасмикан? Нема учун бу тунлар бунчалик узоқ давом этмоқда? Ҳеч қайси кечаси абадий бўлмаса, нега биз ўзимизни зулматда ҳис қиляпмиз?\nҲар бир янги кун янги ҳаётни бошлаганидек, ҳар бир намозни янгитдан жонланишга айлантириш бизнинг бурчимиз бўлиши керак. Ўқиган ҳар бир китобимиз, қулоқ солган ҳар бир олимимиз, биз қатнашган ҳар бир дастур бизга жон бағишлаши керак. Биз қоронғу кечаларнинг одамлари эмасмиз. Биз кечани ҳам ёритадиган нурнинг пайидамиз. Биз ичида яшаётган қоронғулик бизнинг паришонхотирлигимиздан келиб чиқади. Кўзларимизни очсак, бу буюк ҳақиқатни кўра оламиз. Устма-уст тортиб ташлаган пардаларни кўтарсак, Аллоҳнинг изни билан, унинг ортидаги ўша чексиз нурга гувоҳ бўламиз, ўша муҳташам умид бизни қамраб олади. Асосийси, тонгги дастуримиз тайёр бўлишидир.\nМаҳмуд Маҳкам таржимаси


Ўзбекистон Республикаси Вазирлар Маҳкамасининг 24.05.1995 й. 180-сон "Сименс" акционерлик жамияти билан телекоммуникация тармоқларини ривожлантириш ва модернизациялаш қўшма лойиҳаларини амалга ошириш чора-тадбирлари тўғрисида"ги Қарори | Ахборотлаштириш. Телекоммуникациялар тараққиёти | Ахборот. Ахборотлаштириш. Алоқа | ЎзР КонунчилигиМаълумотлар тизими «Ўзбекистон Республикаси Вазирлар Маҳкамасининг 24.05.1995 й. 180-сон "Сименс" акционерлик жамияти билан телекоммуникация тармоқларини ривожлантириш ва модернизациялаш қўшма лойиҳаларини амалга ошириш чора-тадбирлари тўғрисида"ги Қарори» | NRM.uz\nЎзР Конунчилиги/ Ахборот. Ахборотлаштириш. Алоқа/ Ахборотлаштириш. Телекоммуникациялар тараққиёти/ Ўзбекистон Республикаси Вазирлар Маҳкамасининг 24.05.1995 й. 180-сон "Сименс" акционерлик жамияти билан телекоммуникация тармоқларини ривожлантириш ва модернизациялаш қўшма лойиҳаларини амалга ошириш чора-тадбирлари тўғрисида"ги Қарори


Исроил янги уйлар қурилишини тўхтатиб туради\nИсроил Иордан дарёсининг Ғарбий соҳилида яҳудийлар учун турар-жойлар қуриш ишларини 10 ойга тўхтатиб туриши тўғрисида эълон қилди.\nБу ҳақдаги баёнотни чоршанба куни Исроил ҳукумати тарқатди.\nБаёнотда айтилишича, Исроил фаластинликлар билан музокараларни қайта тиклаш йўлидаги тўсиқларни олиб ташламоқчи.\n- Янги турар-жойларнинг қурилишининг 10 ойга тўхатилиши унинг мутлақ тўхтатилиши дегани эмас. Лекин бу Исроил ҳукумати аввал кўрган барча чоралардан кучлироқ чорадир. Ва бу чора томонлар ўртасида келишувга эришишга кўмак кўрсатиши мумкин, деди АҚШнинг Яқин шарқдаги махсус вакили Жорж Митчелл Исроил ҳукуматининг янги қарори ҳақида муносабат билдираркан.


Бишкекда уйғур фаоллари қўлга олинди\n26 октябр 2021, Тошкент вақти: 01:55\nҚирғизистон милицияси Бишкекда рухсат берилмаган норозилик акцияси уюштирган икки уйғур фаоли Дилмурод Акбаров ва Жамолиддин Носировни қўлга олди.\nХабарларга кўра, уйғур фаоллари Хитойнинг Шинжон Уйғур мухтор ўлкасидаги сиёсатига қарши Бишкекда норозилик акцияси уюштирган. Маълум бўлишича, Бишкекдаги намойишда 500дан ортиқ киши иштирок этган. Намойишчилар “Озод Уйғуристон” каби шиорларни кўтариб чиққан.\nЎтган ой Шинжон Уйғур мухтор ўлкаси пойтахти Урумчи шаҳрида этник ханлар ва уйғурлар ўртасида тўқнашувлар рўй берган эди. Расмий маълумотларга кўра, ушбу тартибсизликларда салкам 200 киши нобуд бўлган.


“Ишлар вақтида бажарилмаган, янги боғча канализацияга уланмаган, деворлари кўчиб ётибди” – Кушербаев Чинозда - EFFECT.UZ\nЖорий йилнинг 16 март куни Олий Мажлис қонунчилик палатаси депутати Расул Кушербаев Effect.uz журналистлари билан биргаликда Чиноз туманидаги Янги сув оқава иншооти қурилишида юзага келган муаммоларни бартараф этиш мақсадида ушбу туманга ташриф буюрди.\nЧиноз шаҳрида 14 та маҳалла мавжуд. Кушербаев ҳар бир деталга алоҳида эътибор берган ҳолда жараёнларни ўз кўзи билан кузатди. Масъулларга диққат билан қулоқ тутиб, уларнинг фикрларини эшитди, ора – орада аҳоли тушунишга қийналадиган саволларга жавоб топишга уринди.\n“2022 йилда Чинозда яна янги лойиҳа амалга ошиши кутилмоқда. Яъни, ҳозирда чизмалари тайёр ҳолда турибди!” – дейди мутахассислардан бири.\nКушербаев қандай камчиликлар бўляпти деб сўраганида, масъуллар камчиликлар секинлик билан бўлсада, бартараф этилаётганлигини таъкидлашди. Маълум бўлишича, иншоотда ҳамма нарса жойи – жойига тушиб, камчиликлар тўлиқ бартараф этилиши учун охирги муддат 2020 йил, декабрь ойи эканлиги ойдинлашди.\nБундан кўринадики, режа ўз вақтида бажарилмаган. Кушербаев бу борада нега лоқайдлик қилингани борасида сўраганида, асосий сабаб карантин эканлиги билан изоҳланди. Мутахассислар Туркиядан етиб келолмаганлиги айтилди. Охирги уч ойдан бери ишлар узлуксиз равишда ишлар тўхтатилмасдан давом этаётганлиги таъкидланди.\nТехник носозликлар бўйича ҳам саволлар берилганида тўлиқ бўлмасада, қисман жавоб олинди. Кушербаев домларнинг канализация муаммоси ҳал бўладими ёки йуқми деб савол берганида, масъуллар бу муаммолар тез кунда ўз ечимини топишини айтишди.\nШунингдек, Кушербаев Чиноз туманидаги 2019 йилда қуриб битказилган ва 160 ўринга мўлжалланган 34 – сонли боғчада юзага келган муаммолар бўйича ўрганиш ишларини олиб борди. Маълум бўлишича, боғча атрофидаги нохуш ҳолатлардан бири бу бадбўй ҳидларга чидаб бўлмаслиги бўлган.\nКушербаев бу борада энди муаммо бўлмаслигини айтди. Кушербаев нисбатан янги ҳисобланган ва қурилганига эндигина икки йил бўлган боғчанинг деворлари кўчиб ётганлигига гувоҳ бўлди. Учрашув давомида боғча канализация тизимига уланмаганлиги ойдинлашди ва бу муаммони ҳал қилиш учун Кушербаев томонидан узил – кесил бир ой муҳлат берилди.\nЭслатиб ўтамиз, орадан икки кун ўтиб, яъни 18 март куни Президент Шавкат Мирзиёевнинг ўзи ҳам Чинозда бўлиб, сув хўжалигида амалга оширилаётган ишларни кўздан кечирганди…\nTeglar:А.П, Расул Кушербаев, Чиноз


Бош сахифа > Янгиликлар > Маънавият — юксак маданият белгиси\nЎзбекистон Республикаси Президенти Ш. Мирзиёев "Адабиёт ва санъат, маданиятни ривожлантириш халқимиз маънавий оламини юксалтиришнинг мустаҳкам пойдеворидир" мавзусидаги видеселекторда таъкидлаганидек, бу соҳада амалга оширилиши зарур бўлган долзарб вазифалар турибди. Буни бажариш ҳар бир ижодкордан, зиёлидан масъулият, бурч, ватанпарварликни талаб қилади.\nШунингдек, йиғилишда маданият ва санъат йўналишидаги барча ўқув юртлари, таълим муассасалари фаолиятини тубдан қайта кўриб чиқиш зарурлиги ҳам қайд этиб ўтилди. Албатта, бу вазифаларни амалга ошириш маданият ва санъат соҳасини янада юксалтиради, янги малакали, ёш кадрлар билан тўлдиради.\nБу борада туман маданият бўлимида ҳам давлатимиз раҳбари белгилаб берган устувор вазифалар асосида иш олиб борилаётир. Бугунги кунда бўлим тасарруфида "Дўстлик", "Сарибел", "Шўркўл" маданият ва аҳоли дам олиш маркази, тарих ва ўлкашунослик музейи ҳамда 4-сонли мусиқа ва санъат мактаби 29500 нафар аҳолига фаолият кўрсатмоқда. Маданият ва аҳоли дам олиш марказларида ашула ва рақс, ашула ва вокал, драма ва бадиий ўқиш, халқ чолғу асбоблари каби 10 та тўгаракда 173 нафар санъат ихлосманди шуғулланади. "Жас тулек" ва "Сарибел сази" халқ ансамбли, бадиий жамоа ва тўгарак иштирокчилари, ҳаваскорлардан ташкил топган "Ай-Хай-Шу" кулгу театри, "Дидар", "Би-Кен-Бойс" рақс гуруҳларининг йигит-қизлари нафақат туман ва вилоятдаги, балки республика миқёсидаги тадбирлар, кўрик-танловларда ўз дастурлари билан фаол қатнашиб келмоқда.\nМустақиллик йилларида кўрсатилган эътибор ва ғамхўрлик натижасида уч нафар ходимимиз давлат мукофотларига сазовор бўлди. Соҳир овоз соҳиби, "Шуҳрат" медали совриндори Қ. Жўрақулов, "Дўстлик" ордени соҳибаси Нургул Назарбаева Ўзбекистонда хизмат кўрсатган маданият ходими, Қорақалпоғистонда хизмат кўрсатган артист, Муқимбай Раджапов эса Қорақалпоғистонда хизмат кўрсатган артист унвони билан тақдирланди.\nҲозирги кунларда Мустақиллигимизнинг 26 йиллигини муносиб нишонлаш мақсадида байрам тадбирларига қизғин тайёргарликни бошлаб юборганмиз. Турли миллат вакилларидан иборат туман аҳолиси учун байрам тадбирларидаги дастурларимиз ранг-баранглиги билан ҳам эътиборли бўлади. Бунинг учун тумандаги касб-ҳунар коллежлари, умумтаълим мактабларидан 175 нафар ўқувчини жалб этганмиз.\nКўрилганлар сони: 3587


00:00 / 03.08.2008 | eski savollar | 3066\nАссаламу Алайкоум шайх хазратлари ва уларнинг котиблари. Аллоҳу Субҳана ва Та'алага шукрларни айтамиз. Алҳамдуллилаҳ, иш юзаси билан бошқа, узоқроқ мамлакатга оилам билан ма'лум бир муддатга кетганман. Янги жой, о'зга мад'ният, битта ҳам расмий масжид ёқ мамлакат. Оиламиз билан фарз амалларини иложи борича мустаҳкам бажаришга харакат қиламиз. Бу эрда фарзандларим мактабда бутун дарсликларни инглиз тилида та'лим ола бошлади. Яратганга шукр, онам ҳам биз билан бирга. Онамлардан ба'зан набираларингизга э'ртак ва оз'бек тилида ҳикоялар айтиб берсангиз, О'збек тили э'сдан чиқмасмиди деб со'радим. Онамлар бизга:" Э'ртак ва ҳикойлар ёлгҳон ва тоқилган нарсалардир, мен бундай нарсаларни бошқа гапирмайман" деб айтдилар. Мени болалигимда тилимни шу онамлар хар хил ҳикойлар гапириб бериб чиқарганлар(о'қитувчи бо'лганларда мактабда). Буни қанчалик муҳимлигини биламан. Саволим қуидагича: "Болаларга э'ртак,хикоялар, повестлар гапириб бериш диний томондан тогҳри бо'ладими"? Албатта бундай суҳбатлар тарбийвий аҳамиятга ҳам э'га бо'лгани олинади.Жавобизларга ко'п миннатдорчилик билдираман. Илтимос, агар бунга китобларда жавоби бо'лса илтимос, шуни ҳам келтирсангиз,онамларга о'қиб берардим. Ко'пда саволга улар исбот со'райдилар.\n- Албатта, болаларга сиз айтган ибратли нарсаларни айтиб беришга динимизда рухсат бор. Қуръони каримнинг кўп оятлари ўтганларнинг қиссаларидан иборат. Набий алайиссаломнинг ҳадисларида ҳам бу маънодаги гаплар оз эмас. Бошқа диний китобларимизда ҳам турли ҳикоялар мавжуд. Мазкур қиссаларни болаларга мосланганлари ҳам бор. Ўшалардан фойдаланиш ҳам керак.\nТўғри исм қўйиш\nАмакимнинг қизини никоҳи\nОта онага оқ бўлиш ёки талоқ бериш\nТурмуш ўртоғим қарши


Арнасой сув омбори ишга тушди, лекин…\nМаълумотларга қараганда, Ўзбекистоннинг Ҳайдар-Арнасой кўллар тизимига Сирдарё ва Қозоғистоннинг Чордара сув омборидан секундига 1000 куб метр ҳажмда сув келиб тушмоқда.\nЧордара сув омборида керагидан ортиқча сув тўпланиб қолаётгани, Сирдарё ўзани ортиқча сувни сиғдира олмай, Қозоғистон ва Ўзбекистоннинг баъзи ҳудудларини сув босаётгани муаммоси ҳамон долзарб бўлиб турибди.\n5 миллиард 200 миллион куб метр ҳажмга эга бўлган Чордарадаги сув кундан-кунга кўпайиб боряпти. Бунга эса Қирғизистоннинг Тўхтағўл сув омборидан энергетика мақсадида фойдаланилаётгани сабаб бўляпти. Яъни бу ерда қишда сув тўпланиш ўрнига электр энергияси ишлаб чиқариш учун оқизиб юбориляпти.\nМазкур муаммони бартараф этиш учун ўтган йили жиддий таклифлар ўртага ташланганди. Қозоғистон Қирғизистонга зарур миқдорда ёқилғи етказиб бериши ҳисобига Тўхтағўлдан сув оқизиб юборилиши тўхтатилиши, Чордарадан чиқадиган ортиқча сув эса Ҳайдар-Арнасой кўллар тизимига йўналтирилиши юзасидан келишувга эришилганди. Шунингдек, Ўзбекистон ортиқча сувни қабул қилиш учун Жиззах вилоятининг Арнасой туманидаги сув омбори қурилишини тезлатишга ваъда берганди.\nАммо Арнасой сув омбори айтилган муддатдан анча кеч, жорий йилнинг 1 февралида ишга тушди. У ҳозир секундига 200 куб метр сувни қабул қилмоқда. Ҳайдар-Арнасой кўллар тизимига эса шу кунларда секундига 1000 куб метр сув келиб тушмоқда.\nЭколог олим Баҳодир Баҳриддиновнинг сўзларига қараганда, меъёридан ортиқча сув тушиши оқибатида илгари 3 миллиард куб метр ҳажмда сув тўпланган Ҳайдар-Арнасой кўллар тизимида ҳозир 10 миллиард куб метр сув йиғилган. Кўл энига 20 километрга кенгайиб кетган.\nЎзбекистон Фанлар академияси Сув муаммолари институти директори Эрназар Маҳмудовнинг таъкидлашича, кўл кенгайишда давом этяпти ва узунлиги 120 километрга етган. Кўлнинг кенгайишини тўхтатиш мақсадида қурилган Арнасой сув омбори эса жами 600 миллион куб метр сув сиғдириши мумкин. Мамлакатда қурилаётган Резаксой сув омбори сиғими ҳам катта эмас. Баҳор бошланиб, Сирдарёда сув кўтарилиши туфайли Чордарага ва у орқали Ҳайдар-Арнасой кўллар тизимига келиб тушадиган сув ҳажми янада ортиши мумкин.\nЎз исмини ошкор этишни истамаган расмийлардан бири бу йил Арнасойга тушадиган сув ҳажми ўтган йилгидан икки баробар кўп бўлиши кутилаётганини, аҳвол жуда жиддийлигини маълум қилди.\nЭ.Маҳмудовнинг билдиришича, Сув муаммолари институти Арнасойдаги сувнинг оқувчанлигини таъминлаш, шу орқали кўл сатҳини бир хил ушлаб туриш тизимининг илмий асосини ишлаб чиққан. Ҳозирча бу лойиҳани амалга ошириш ва катта сув тошқинлари хавфини бартараф этиш имконияти бор. Аммо вақтида тегишли чоралар кўрилмаса, ортиқча сув муаммоси ўтган йилгидек ечилмай қолиб кетса, имконият қўлдан кетиши, натижада Ўзбекистон ва Қозоғистон учун катта йўқотишлар бўлиши мумкин.


16:52 / 20.09.2021\nДавлат раҳбарининг шу йил 23 июндаги қарорига мувофиқ “Янги Ўзбекистон” университетига асос солинган эди. Қарорда университет учун замонавий ўқув кампуси бунёд этилиши белгиланган.\nДавлат раҳбари шу йил 14 май куни Республика онкология ва радиология тиббиёт марказига бориб, шароитларни кўздан кечирган эди. Ушбу марказ учун янги бино қуриш вазифаси қўйилиб, Тошкент тиббиёт академияси клиникаси ҳудудидан ер ажратилди.\nДавлат раҳбари қурилишларни халқаро стандартлар асосида, сифатли амалга ошириш, биноларга хизмат кўрсатадиган техник ходимларни ҳозирдан тайёрлаб бориш юзасидан кўрсатмалар берди.\nЎзбек тили барча фуқароларимизга қадрли тилга айланиши учун барча имкониятларни сафарбар этишимиз зарур - Президент